title: महाराज नंदकुमार

text: जब 1763 ईo में मीर जाफर दुबारा नवाब बना तो उसने महाराज नंदकुमार को अपना दीवान बनाया। नंदकुमार अब अंग्रेजों की चालों को समझ गया था। इसलिये उसने बंगाल की नवाबी को पुष्ट करने के लिये मीर जाफर को यह सलाह दी कि वह बंगाल की सूबेदारी के लिये सम्राट् शाह आलम और वजीर शुजाउद्दौला को प्रसन्न करके शाही फरमान हासिल कर ले। ऐसा होने से नवाब अंग्रेजों के चंगुल से छूटकर स्वाधीन हो सकता था। इसपर अंग्रेज नंदकुमार से चिढ़ गए। फरवरी, 1765 में मीर जाफर के मरने पर उसका लड़का नवाब नजमुद्दौला गद्दी पर बैठा। उसने नंदकुमार को अपना दीवान रखना चाहा, लेकिन अंग्रेजों ने ऐसा नहीं होने दिया। फलत: नवाब का एक योग्य एवं स्वामिभक्त सेवक उसके हाथ से जाता रहा। अंग्रेज गवर्नर वारेन हेस्टिंग्स ने अब महाराज नंदकुमार को हमेशा के लिये खत्म कर देने की योजना बनाई। नवाब नजमुद्दौला ने मुहम्मद रज़ा खाँ नाम के व्यक्ति को अपना नायब नियुक्त किया था। हेस्टिंग्स ने नंदकुमार को बंगाल का नायब बनाने का लालच देकर उसे मुहम्मद रजा खाँ के खिलाफ कर दिया था। इस लालच में नंदकुमार ने रजा खाँ पर गबन का इलजाम साबित करने में मदद की थी। लेकिन काम निकलने के बाद हेस्टिंग्स नंदकुमार को पुरस्कृत करने बजाय उसका विरोधी हो गया। नंदकुमार ने भी अब हेस्टिंग्स के खिलाफ कलकत्ते की कौंसिल को एक अर्जी पेश की जिसमें हेस्टिंग्स पर रिश्वत लेने और जबरदस्ती धन वसूल करने तथा मुर्शिदाबाद के नवाब की माँ मुन्नी बेगम से बहुत सा धन वसूल करने आदि के इलजाम लगाए थे। ये इलजाम कौंसिल के मेंबरों ने यद्यपि सही समझे, तथापि हेस्टिंग्स को कोई दंड नहीं दिया गया। अपितु हेस्टिंग्स ने उलटे नंदकुमार पर यह जुर्म लगाया कि पाँच साल पहले सन् 1770 में नंदकुमार ने किसी दीवानी के मामले में एक जाली दस्तावेज बनाया था। जालसाजी का यह मुकदृमा मोहनप्रसाद नाम के एक व्यक्ति द्वारा कलकत्ते की अँग्रेजी `सुप्रीम कोर्ट` में चलाया गया। कोर्ट का मुख्य न्यायाधीश सर एलिजाह इंपी वारेन हेस्टिंग्स का बचपन का मित्र था। नंदकुमार पर जालसाजी का इलजाम बिलकुल झूठा था, जिसको सिद्ध करने के लिये फर्जी गवाह खड़े किए गए थे। वस्तुत: अंग्रेज और विशेषतया हेस्टिंग्स नंदकुमार से चिढ़ते थे और उसे खत्म करने के लिये ही यह मुकदमा चलाया गया था। सात दिन इस मुकदमे की सुनवाई हुई और अंत में अँग्रेजी अदालत ने नंदकुमार को अपराधी करार देकर उसे फाँसी की सजा दे दी। 5 अगस्त सन् 1776 को महाराज नंदकुमार को कलकत्ते में फाँसी पर लटका दिया गया। नंदकुमार ने शांति और अदम्य धैर्य के साथ मृत्यु का आलिंगन किया।


title: गोपाल गोडसे

text: गोपाल गोडसे (, १९१९ - २००५) हिन्दू महासभा के एक क्रान्तिकारी कार्यकर्ता थे। इन्हें गान्धी-हत्या के मामले में आजीवन कारावास की सजा मिली थी। ये प्रमुख अभियुक्त नाथूराम गोडसे के अनुज थे। अपने अंतिम दिनों तक उन्हें महात्मा गाँधी के प्रति अपने रवैये पर कभी कोई अफ़सोस नहीं था, वे महात्मा गाँधी को हिंदुस्तान के बटवारे का दोषी व पक्षपाती मानते रहे ! कट्टर देशभक्त हिन्दू की छवि लेकर वे अंत तक कार्यरत रहे, वृद्धावस्था के समय भी वे भारतीय पुरातत्व एवं इतिहास के अध्यन में व्यस्त थे !


title: गोपाल गोडसे

text: न्यायालय में जब गान्धी-हत्या का अभियोग चला तो मदनलाल पाहवा ने उसमें स्वीकार किया कि जो भी लोग इस षड्यन्त्र में शामिल थे पूर्व योजनानुसार उसे केवल बम फोडकर सभा में गडबडी फैलाने का काम करना था, शेष कार्य अन्य लोगों के जिम्मे था। जब उसे छोटूराम ने जाने से रोका तो उसने जैसे भी उससे बन पाया अपना काम कर दिया। उस दिन की योजना भले ही असफल हो गयी हो परन्तु इस बात की जानकारी तो सरकार को हो ही गयी थी कि गान्धी की हत्या कभी भी कोई कर सकता है। आखिर २० जनवरी १९४८ की पाहवा द्वारा गान्धीजी की प्रार्थना-सभा में बम-विस्फोट के ठीक १० दिन बाद उसी प्रार्थना सभा में उसी समूह के एक सदस्य नथूराम गोडसे ने गान्धी के सीने में ३ गोलियाँ उतार कर उन्हें सदा सदा के लिये समाप्त कर दिया।


title: कशीदाकारी

text: कशीदाकारी कला कपड़ों पर कपड़े सुई और धागा या सूत के साथ अन्य सामग्री की हस्तकला है। कढ़ाई में धातु स्ट्रिप्स, मोती, मोती, पंख, सीपियां, सितारे, एवं विभिन्न अन्य सामग्री को शामिल कर सकते हैं।


title: कशीदाकारी

text: कढ़ाई की एक विशेषता यह है कि बुनियादी तकनीकों से ही आज भी काम कर सकते हैं। इसमें टांके-चैनस्टिच, फंदा या कंबल टांका, साटन टांका, उल्टे हाथ सिलाई आदि बहुत से तरीके होते हैं।


title: पुलिकट झील

text: पुलिकट झील (Pulicat Lagoon) भारत के आन्ध्र प्रदेश और तमिल नाडु राज्यों में स्थित एक अनूपझील है। चिलिका झील के बाद यह 759 वर्ग किमी क्षेत्रफल वाली झील भारत की दूसरी सबसे बड़ी नुनखरा जल पारितंत्र है। इसका बड़ा भाग आन्ध्र प्रदेश के नेल्लोर ज़िला (तिरुपति ज़िले) में आता है। बालू के बने बाधा द्वीप झील को बंगाल की खाड़ी से पृथक करते हैं, और श्रीहरिकोटा एक मुख्य बाधा द्वीप है, जिसपर सतीश धवन अंतरिक्ष केंद्र स्थित है। झील की लम्बाई 60 किमी और चौड़ाई 5 से 15 किमी है। औसत गहराई लगभग 1 मीटर है, लेकिन समुद्र से लगे मुख के भाग में यह 10 मीटर तक हो जाती है। पुलिकट झील पक्षी अभयारण्य भी इसी झील क्षेत्र में है।


title: पुलिकट झील

text: पुलीकट झील 13.33° से 13.66° N और 80.23° to 80.25°E, के बीच स्थित है जबकि अगर इसके सूख चुके हिस्सों को भी शामिल किया जाय तो उत्तर में इसका विस्तार 14.0°N. तक है। इसका लगभग 84% हिस्सा आन्ध्र प्रदेश में और 16% हिस्सा तमिलनाडु राज्य में आता है। झील का क्षेत्रफल ज्वार के दौरान और भाते के दौरान के आसपास रहता है। इसकी कुल लम्बाई और चौड़ाई लगभग से के बीच है। जलवायु की दृष्टि से यह झील उष्णकटिबंधीय मानसूनी जलवायु के अंतर्गत आती है जहाँ तापमान लगभग से के मध्य रहता है।


title: पुलिकट झील

text: हाल में हुए कुछ सर्वेक्षणों में पुलीकट झील के संकटग्रस्त होने का दावा किया गया है और इसके लिये मानवीय गतिविधियों को जिम्मेवार ठहराया गया है। एक सर्वेक्षण के मुताबिक इस झील का कुल सतही क्षेत्रफल पहले 450 वर्ग फीट हुआ करता था जो अब घटकर मात्र 350 वर्ग फीट गया है। इससे इस झील के बाशिंदों और यहाँ आने वाले हजारों प्रवासी पक्षियों के अस्तित्व पर संकट उत्पन्न हो गया है। यही नहीं इस झील की गहराई में कमी और लवणता में वृद्धि भी दर्ज की गयी है।


title: सेव्रेस की संधि

text: प्रथम महायुद्ध में तुर्की जर्मनी की और से लड़ा था और पराजित होने के बाद उसे मित्र राष्ट्रों से संधि करनी पड़ी जिसे सेव्रेस की संधि (10 अगस्त 1920 ; मित्र राष्ट्रों एवं तुर्की के बीच) कहा जाता है


title: चक्कर (शिरोभ्रमण)

text: चक्कर आना मतलब स्थानिक बोध और स्थिरता में हानि या कमी आना हैं यह शब्द अस्पष्ट माना जाता है। विभिन्न स्थितियों को एक ही नाम से पुकारे जाने के कारण, यह घुमरी, मस्तिष्क में रक्ताल्पता, असंतुलन को या फिर कोई अविशिष्ट अनुभूति जैसे की चक्कर को दर्शाता है।


title: चक्कर (शिरोभ्रमण)

text: यह एक आंशिक सूची है, क्योंकि चक्कर कई स्थितियों का एक आम लक्षण है। हालांकि, सबसे आम उपश्रेणियाँ इस प्रकार है: 40%गौण प्रघाणीय शिथिलता, 10% केंद्रीय तंत्रिका तंत्र घाव, 15% मनोरोग विकार, 25% प्रीसिंकोप / असंतुलन और 10% गैर विशिष्ट चक्कर आना. चिकित्सीय स्थितिया जिनमें चक्कर आना एक लक्षण माना जाता है, वह हैं :


title: चक्कर (शिरोभ्रमण)

text: कई स्थितियों के कारण चक्कर आता हैं, क्योंकि शरीर का संतुलन क़ायम रखने के लिए, कई भागों की ज़रूरत होती हैं, जैसे की :भीतरी कान, कंकाल, मांसपेशियों, आँख और तंत्रिका तंत्र.


title: नेति नेति

text: नेति नेति ("= न इति न इति") एक संस्कृत वाक्य है जिसका अर्थ है 'यह नहीं, यह नहीं' या 'यही नहीं, वही नहीं' या 'अन्त नहीं है, अन्त नहीं है'। ब्रह्म या ईश्वर के संबंध में यह वाक्य उपनिषदों में अनंतता सूचित करने के लिए आया है। उपनिषद् के इस महावाक्य के अनुसार ब्रह्म शब्दों के परे है।


title: नेति नेति

text: ब्रह्मज्ञान के इच्छुक व्यक्ति को यह वाक्य पहले यह समझाता है कि 'ब्रह्म क्या-क्या नहीं है'। पाश्चात्य संस्कृति में इसके संगत 'वाया निगेटिवा' (via negativa) है।


title: नेति नेति

text: ' नेति नेति ' विचार-पद्धति को वेदान्त का ज्ञानमार्ग कहा जाता है। यहाँ पर ईश्वर का अस्तित्व अन्धविश्वास के ऊपर प्रतिष्टित नहीं है। इसमें न्याय-विचार करके सभी मतों का खण्डन कर दिया जाता है। इस अद्वैत-वाद में युक्ति-तर्क की सहायता से एक परम-सत्य तक पहुँचना होता है। यह मार्ग चरम विवेक-विचार के उपर प्रतिष्ठित है।


title: नेति नेति

text: इस पथ में युक्ति-तर्क के आधार पर यह सिद्ध किया जाता है कि - ' ब्रह्म सत्य, जगत मिथ्या '। ' नेति नेति ' करते हुए आत्मा की उपलब्धि करने का नाम ज्ञान है। पहले ' नेति नेति ' विचार करना पड़ता है। ईश्वर पंचभूत नहीं है, इन्द्रिय नहीं हैं, मन, बुद्धि, अहंकार नहीं हैं, वे सभी तत्वों के अतीत हैं।


title: गणितीय संकेतन

text: गणितयीय संकेतन (Mathematical Notations) वे चिन्ह अथवा संकेत हैं जो किसी गणितीय क्रिया अथवा संबंध को व्यक्त करने में, किसी गणितयी राशि की प्रकृति अथवा गुण को दर्शाने में, अथवागणित में प्राय: प्रयुक्त होनेवाले वाक्यांश, विशिष्ट संख्या या गणितीय राशि को निर्दिष्ट करने के लिए प्रयुक्त किए जाते हैं। इस प्रकार अ + ब में धन का चिन्ह निर्दिष्ट करता है कि अ में ब जोड़ना है; अ < ब में असमता का चिन्ह (<) अ का ब से छोटा होने का संबंध दर्शाता है; फ (य) में, संकेत यह सूचित करता है कि फलन फ (य) एकरूप वर्धमान फलन (Monotonic increasing function) है।


title: गणितीय संकेतन

text: गणितीय संकेतन की सहायता से गणित के तर्क संक्षिप्त रूप से लिखे जा सकते हैं और इस प्रकार यह गणितीय चिंतन में सहायक है। पाठक सूक्ष्म और तर्कसंगत भाषा की सहायता से जटिल संबंधों को सरलता से समझ सकता है। मध्ययुगीन शताब्दियों में संकेतन के यथेष्ट विकास के अभाव में गणित की प्रगति अवरु द्ध हो गई थी। १६ वीं शताब्दी के अंत में प्रारंभिक बीजगणित का शुद्ध सांकेतिक रूप में विकास होने के पश्चात ही १७वीं शताब्दी में गणित की कुछ विशिष्ट शाखाओं की उन्नति हो सकी।


title: गणितीय संकेतन

text: प्राचीन हस्तलिखित ग्रंथों में विभिन्न संकेत तथा संश्लेषण मिलते हैं, किंतु समय के साथ उन सब में परिवर्तन हुए और वे अनेक रूपांतर के पश्चात वर्तमान रूप में आए। व्यावहारिक संकेतन की उन्नति बहुत धीरे-धीरे हुई और वे ही संकेत प्रयुक्त होते रह सके जो संक्षिप्त थे, गणितीय सिद्धांतों के प्रयोगानुकूल पाए गए और सरलता से मुद्रित किए जा सके। कभी कभी किसी संकेत का दीर्घकालीन प्रचलन भी उसके ग्रहण किए जाने का कारण हुआ है, यद्यपि उसके स्थान पर अधिक उपयोगी संकेत का प्रचार हो चुका था, जैसे करणी सचिन्ह का, जो अधिक लचीले भिन्नात्मक घातांक के होते हुए अब भी उपयोग किया जाता है :


title: गणितीय संकेतन

text: प्रारंभिक बीजगणित के धन (+) तथा ऋण (-) चिन्ह सबसे पूर्व सन् १४८९ में मुद्रित हुए थे और गुणन तथा भाग के चिन्ह सबसे पहले क्रमश: सन् १६३१ और १६५९ में प्रकाशित हुए थे। समता का चिन्ह रॉबर्ट रिकार्डे (Robert Ricarde) ने सन् १५५७ में प्रचलित किया था।


title: संकलन

text: संख्याओं के किसी क्रम को जोड़ने की संक्रिया संकलन (Summation) कहलाती है। इसका परिणाम <nowiki> योग </nowiki> (sum) या कुलयोग (total) कहलाती है।


title: संकलन

text: निम्नलिखित सूत्र formula_23 किसी भी प्राकृतिक संख्या मान पर एक श्रेणी शुरू करने के लिए सामान्यीकृत के जोड़तोड़ हैं (i.e., formula_24):


title: संकलन

text: द्विपद गुणांकों (ठोस गणित का एक पूरा अध्याय केवल बुनियादी तकनीकों के लिए समर्पित है) को शामिल करने वाली बहुत सारी योग सर्वसमिकाएँ मौजूद हैं। कुछ सबसे बुनियादी निम्नलिखित हैं।


title: विशाल झीलें

text: विशाल झीलें उत्तर अमेरिका में कनाडा-संराअमेरिका की सीमा पर स्थित पाँच झीलों का समूह है। सुपीरियर, मिशिगन, ह्यूरॉन, ईरी व ओण्टारियो झीलों का यह समूह, विश्व का, क्षेत्रफल एवं घनफल में, ताजे पानी का सबसे विशाल समूह है। इनका कुल क्षेत्रफल २,०८,६१० वर्ग कि॰मी॰ एवं घनफल २२,५६० घन कि॰मी॰ है। विश्व का २२ प्रतिशत ताज़ा पानी इन झीलों में पाया जाता है।


title: विशाल झीलें

text: विशाल झीलों में विश्व का कुल २२% ताज़ा पानी है: २२,८१० किमी या २.३×१० लीटर। इतना आयतन संराअमेरिका के ४८ संसक्त राज्यों को समान रूप से ९.५ फीट पानी में डुबाने के लिए पर्याप्त है। तथापि, इस आयतन का केवल २% ही प्रतिवर्ष प्रतिस्थापित होता है, जिसके कारण हाल के वर्षों में मानव उपयोग के चलते जल-स्तर में गिरावट आई है। यद्यपि इन झीलों में विश्व के ताज़े जल का बहुत बड़ा प्रतिशत है, लेकिन फिर भी ये झीलें उत्तर अमेरिका के पीने योग्य जल का एक बहुत छोटा भाग ही उपलब्ध कराती हैं (मोटे तौर पर ४.२%)।


title: दिगम्बर साधु

text: दिगम्बर साधु जिन्हें मुनि भी कहा जाता है सभी परिग्रहों का त्याग कर कठिन साधना करते है। दिगम्बर मुनि अगर विधि मिले तो दिन में एक बार भोजन और तरल पदार्थ ग्रहण करते है। वह केवल पिच्छि, कमण्डल और शास्त्र रखते है। इन्हें निर्ग्रंथ भी कहा जाता है जिसका अर्थ है " बिना किसी बंधन के"।


title: दिगम्बर साधु

text: प्रथम तीर्थंकर ऋषभदेव वर्तमान अवसर्पिणी काल के प्रथम दिगम्बर मुनि थे। जैन धर्म में मोक्ष की अभीलाषा रखने वाले व्रती दो प्रकार के बताय गए हैं— महाव्रती और अणुव्रति। महाव्रत अंगीकार करने वाले को महाव्रती और अणुव्रत (छोटे व्रत) धारण करने वालों को श्रावक (ग्रहस्त) कहा जाता है।


title: दिगम्बर साधु

text: दिगम्बर साधुओं को निर्ग्रंथ भी कहा जाता है, जिसका अर्थ है "बिना किसी बंधन के"।<nowiki>[4]</nowiki> इस शब्द का मूल रूप से लागू उनके लिए किया जाता था जो साधु सर्वज्ञता (केवल ज्ञान) को प्राप्त करने के निकट हो और प्राप्ति पर वह मुनि कहलाते थे।<nowiki>[5]</nowiki>


title: दिगम्बर साधु

text: सभी दिगम्बर साधुओं के लिए २८ मूल गुणों का पालन अनिवार्य है। इन्हें मूल-गुण कहा जाता है क्योंकि इनकी अनुपस्थिति में अन्य गुण हासिल नहीं किए जा सकते।<nowiki>[6]</nowiki> यह २८ मूल गुण हैं: पांच 'महाव्रत'; पांच समिति; पांच इंद्रियों पर नियंत्रण ('पंचइन्द्रिय निरोध'); छह आवश्यक कर्तव्यों; सात नियम या प्रतिबंध।


title: दिगम्बर साधु

text: जैन ग्रंथों में बाईस परिषह जय बतलाए गए हैं। यह "मोक्ष" (मुक्ति) के अभिलाषी मुनियों के सहने योग्य होते है। <nowiki>[21]</nowiki><nowiki>[22]</nowiki>


title: दिगम्बर साधु

text: १-भूख,२-प्यास,३-सर्दी,४-गर्मीं,५-दशंमशक,६-किसी अनिष्ट वस्तु से अरुचि,७-नग्नता,८-भोगों का आभाव,९-स्त्री — स्त्री की मीठी आवाज़, सौंदर्य, धीमी चाल आदि का मुनि पर कोई असर नहीं पड़ता, यह एक परिषह हैं। जैसे कछुआ कवछ से अपनी रक्षा करता हैं, उसी प्रकार मुनि भी अपने धर्म की रक्षा, मन और इन्द्रियों को वश में करके करता हैं। १०-चर्या,११-अलाभ,१२-रोग,१३-याचना,१४-आक्रोश,१५-वध,१६-मल,१७-सत्कार-पुरस्कार,१८-जमीन पर सोना१९-प्रज्ञा,२०-अज्ञान,२१-अदर्शन,२२-बैठने की स्थिति,


title: दिगम्बर साधु

text: सर्वार्थसिद्धि जैन ग्रन्थ के अनुसार "परिषह अपने आप से होते है, बाह्य तप ख़ुद इच्छा से किया जाता है। इने बाह्य कहते है क्योंकि यह बाहरी चीजों पर निर्भर होते हैं और दूसरों के द्वारा देखने में आते है।"<nowiki>[24]</nowiki>


title: दिगम्बर साधु

text: जैन दर्शन के अनुसार, केवल दिगम्बर साधु को ही केवल ज्ञान की प्राप्ति हो सकती है। इसके पश्चात साधु १८ दोषों से रहित हो जाता है और केवली पद को प्राप्त कर लेता है। अरिहन्त भगवान के शरीर में मलमूत्र की उत्पत्ति नहीं होती, इसलिए कमण्डल की आवश्यकता भी नहीं होती। जैन ग्रंथों के अनुसार जब सर्वज्ञता प्राप्त करने के बाद शेष दो संयम उपकरण (मोरपंख की पिच्छिका और शस्त्र) की भी आवश्यकता नहीं रहती क्यूँकि सर्वज्ञ जमीन पर ना ही बैठते और ना ही चलते है। केवल ज्ञान के बाद शास्त्र की भी ज़रूरत नहीं रहती। केवली भगवान के शरीर में कई शुभ और अद्भुत लक्षण प्रकट हो जाते है।


title: रावलपिंडी

text: रावलपिण्डी ज़िला, पाकिस्तान के पंजाब प्रांत का एक ज़िला है। इसका प्रशासनिक मुख्यालय, रावलपिंडी शहर है। इस ज़िले का कुल क्षेत्रफल 5,286 है, तथा वर्ष 1998 की जनगणना के अनुसार, इसकी कुल जनसंख्या 3,363,911 थी। इसकी स्थापना मेवाड़ के गुहिल राजपूत शासक बप्पारावल ने की थी। यहाँ बोले जाने वाली प्रमुख भाषा पंजाबी है, जबकि उर्दू प्रायः हर जगह समझी जाती है। साथ ही अंग्रेज़ी भी अधिकांश शहरी केन्द्रों में समझी जाती है। प्रभुख प्रशासनिक भाषाएँ उर्दू और अंग्रेज़ी है।


title: सालिम अली राष्ट्रीय उद्यान

text: It covered an area of 9.07 km2. Notified in 1986, the name of the park commemorated the Indian ornithologist Salim Ali.


title: सालिम अली राष्ट्रीय उद्यान

text: ABOUT SILM ALI https://hi.wikipedia.org/wiki/%E0%A4%B8%E0%A4%BE%E0%A4%B2%E0%A4%BF%E0%A4%AE_%E0%A4%85%E0%A4%B2%E0%A5%80


title: बन्दी छोड़ दिवस

text: बन्दी छोड़ दिवस सिख त्योहार है जो कि दीपावली के दिन पड़ता है। दीपावली त्यौहार सिख समुदाय द्वारा ऐतिहासिक रूप से मनाया जाता है। गुरु अमर दास ने इसे सिख उत्सव माना है। 20वीं सदी से सिख धार्मिक नेताओं द्वारा दिवाली को बन्दी छोड़ दिवस कहा जाने लगा। शिरोमणि गुरुद्वारा प्रबंधक कमेटी द्वारा इसे मान लिया गया। इस नाम का सम्बद्ध गुरु हरगोबिन्द की रिहाई से है जिन्हें जहाँगीर द्वारा स्वतंत्र किया गया था। बन्दी छोड़ दिवस को दिवाली के समान ही मनाया जाता है, जिसमें घरों और गुरुद्वारों को रोशन किया जाता है, उपहार देना और परिवार के साथ समय बिताना होता है।


title: बन्दी छोड़ दिवस

text: बन्दी छोड़ दिवस तब मनाया गया जब गुरु हरगोबिंद साहिब जी को ग्वालियर जेल से रिहा किया गया। नगर कीर्तन (एक सड़क जुलूस) और एक अखण्ड पाठ (गुरु ग्रंथ साहिब का निरंतर पठन) के अलावा, बंदी छोड़ दिवस आतिशबाजी के प्रदर्शन के साथ मनाया जाता है। श्री हरमंदिर साहिब के साथ-साथ पूरे परिसर को हजारों झिलमिलाती रोशनियों से सजाया जाता है। गुरुद्वारा निरंतर कीर्तन गायन और विशेष संगीतकारों का आयोजन करता है। सिख इस अवसर को गुरुद्वारों की यात्रा करने और अपने परिवार के साथ समय बिताने के लिए एक महत्वपूर्ण समय मानते हैं।


title: वार्निश

text: रोगन या वार्निश (अंग्रेजी:Varnish) एक पदार्थ है जो लकड़ी तथा अन्य कुछ पदार्थों के ऊपर लगायी जाती है जिससे उनकी सुरक्षा हो और वे सुन्दर दिखें। वार्निश के लेप चढ़ाने का उद्देश्य किसी तल को चिकना, चमकीला और आकर्षक बनाना होता है। यदि तल लकड़ी का है, तो तल की कीटों से रक्षा भी वार्निश से हो सकती है। यदि तल धातुओं का है, तो उसपर वायु, जल, प्रकाश आदि, से रक्षा कर मुरचा लगने से उसे बचाया जा सकता है।


title: वार्निश

text: स्पिरिट वार्निश में कोई रेज़िन किस्म का पदार्थ किसी वाष्पशील विलायक में घुला रहता है। विलायक के उड़ जाने से रेज़िन का एक पतला लेप तल पर चढ़ जाता है। कुछ संश्लिष्ट रेज़िन से बने स्पिरिट वार्निश को पकाने की आवश्यकता पड़ सकती है, पर सामान्य स्पिरिट वार्निश बिना पकाए ही बनते हैं। सरलतम स्पिरिट वार्निश चपड़े को एथिल एल्कोहल या स्पिरिट में घुलाने से प्राप्त होता है। तेल रेजिन वार्निश में रेजिन और शुष्कन तेल के साथ वाष्पशील विलायक मिला रहता है। वार्निश का विलयाक उड़कर निकल जाता है और अवशिष्ट अंश का आक्सीकरण और बहुलकीकरण होकर तल पर एक ठोस लेप चढ़ा रह जाता है।


title: वार्निश

text: शुष्कन तेल, अर्ध-शुष्कन तेल, रेज़िन, विलायक और शोषक (drier) वार्निश के कच्चे माल हैं। वार्निश को पतला बनाने के लिए कुछ तरलक (thinner) भी डाले जाते हैं।


title: वार्निश

text: प्रयुक्त होनेवाले शुष्कन तेल, अलसी तेल, तुंग तेल, पेरिला (perilla) तेल, निर्जलीकृत रेंडी तेल, मेनहाडेन तेल, सारडाइन तेल और सोयाबीन के तेल हैं। भारत में प्रधानतया अलसी और तुंग तेल व्यवहार में आते हैं।


title: वार्निश

text: पहले केवल प्राकृतिक रेज़िन में व्यहृत होते थे। अब संश्लिष्ट रेज़िनों का व्यवहार अधिकता से हो रहा है। कुद विशिष्ट किस्म के वार्निशों में सिलिकोन रेज़िन बड़े उपयोगी सिद्ध हुए हैं। प्राकृतिक रेज़िनों में कौरी, कौंगो, पोराटिएनक, ईस्ट इंडिया, बाटु, मैनिला और डामर अधिक महत्व के हैं। पहले के दो रेज़िन केवल तेल रेज़िन वार्निश में और अंतिम दो रेज़िन केवल स्पिरिट वार्निश में प्रयुक्त होते हैं। शेष तेल रेज़िन और स्पिरिट दोनों वार्निश में प्रयुक्त होते हैं। लाख या चपड़ा प्रधानतया स्पिरिट वार्निश में काम आता है। इनके अतिरिक्त रोज़िन और संश्लिष्ट रेज़िन (फीनोल-फार्मैल्डीहाइड रेज़िन, ऐल्कीड रेज़िन, मिलेमिन रेज़िन, यूरिया-फार्मल्डीहाइड रेज़िन, विनील रेज़िन, क्लोरीनीकृत रबर और सेलुलोस एस्टर इत्यादि) भी व्यापक रूप से प्रयुक्त हो रहे हैं।


title: वार्निश

text: वार्निश विलायकां में स्पिरिट (एथिल ऐल्कोहॉल), तारपीन तेल, पेट्रोलियम, स्पिरिट, नैफ़्था और अनेक एस्टर, जैसे ब्युटिल ऐसीटेट, एमाइल ऐसीटेट, सेलो-साल्व, ब्युटिल ऐल्कोहॉल तथा ऐसीटोन उल्लेखनीय विलायक और तरलक हैं। इनमें एथिल ऐल्कोहॉल सबसे अधिक व्यापक है। चपड़े के वार्निश में यही प्रयुक्त होता है। कुछ अन्य विलायक भी अल्प मात्रा में प्रयुक्त होते हैं।


title: वार्निश

text: शोषक केवल तेल रेज़िन में ही प्रयुक्त होते हैं। स्पिरिट वार्निश में इनकी आवश्यकता नहीं पड़ती। ये शोषक खनिज लवण, सीसा, मैंगनीज़ और कोबल्ट के ऑक्साइड, ऐसीटेट कार्बोनेट और बोरेट होते हैं, जो पकाने पर तेल में विलीन हो जाते हैं। उपर्युक्त धातुओं के लिनोलियेट, रेज़िनेट और नैफ्थिनेट भी प्रयुक्त होते हैं :


title: वार्निश

text: वार्निश एक अच्छा पदार्थ होता है यह लकड़ी को सड़ने व दीमक लगने से बचाता है इसे लगाने से लकड़ी चमकदार खूबसूरत और आकर्षक दिखती है यह बहुत ही अच्छा पदार्थ होता है।


title: माइकेल्सन व्यतिकरणमापी

text: प्रोफेसर ए. ए. माइकेल्सन के प्रारंभिक व्यतिकरणमापी मे दाहिनी ओर से एक प्रकाशकिरण दर्पण M पर आती है। M दर्पण का आधा भाग रजतित (silvered) होता है। जिससे केवल आधा प्रकाश परावर्तित होकर दर्पण M1 पर जाता है और शेष आधा प्रकाश अरजतित भाग से पारगमित होकर सीधा दर्पण M2 पर आपतित होता है तथा अपने पथ पर परावर्तित हो जाता है। दर्पण M1 तथा M2 एक दूसरे पर लंब होते हैं। दर्पण M1 तथा M2 से परावर्तित होनेवाली प्रकाश की किरणपुंजें पुन: दर्पण M पर आपतित होती है और प्रेक्षक इन दोनों किरणों के द्वारा बनी व्यतिकरण फ्रंजों को देखता है।


title: माइकेल्सन व्यतिकरणमापी

text: माइकेल्सन ने अपने व्यतिकरणमापी की सहायता से प्रकाश का वेग तथा प्रकाश की तरंग लंबाई मापी तथा सर्वप्रथम तारों का कोणीय व्यास ज्ञात किया। बीटेलजूज़ (Betelguese) प्रथम तारा है, जिसका कोणीय व्यास (0.049") ज्ञात किया गया था। दूरदर्शक से युक्त माइकेल्सन व्यतिकरणमापी से अत्यधिक दूर स्थित तारों तथा मंद तारों की मापें ज्ञात करना संभव हो गया है। तारों से प्राप्त होनेवाली प्रकाशतरंगों से व्यतिकरण द्वारा तारों की दिशा, दूरी तथा विस्तार का निर्धारण किया जाता है।


title: बॉस्निया और हर्ज़ेगोविना

text: बॉस्निया और हर्जेगोविना (लैटिन: Bosna i Hercegovina; सर्बियाई सिरिलिक: Босна и Херцеговина) दक्षिणपूर्व यूरोप में बाल्कन प्रायद्वीप पर स्थित एक देश है। इसके उत्तर, पश्चिम और दक्षिण में क्रोएशिया, पूर्व में सर्बिया और दक्षिण में मोंटेनेग्रो स्थित है। बॉस्निया और हर्ज़ेगोविना लगभग लैंडलॉक है, केवल एड्रियाटिक सागर से लगी 26 किलोमीटर लंबी तटरेखा को छोड़कर, जिसके मध्य में नियूम शहर स्थित है। देश के अंदरूनी हिस्सों में मध्य और दक्षिण का हिस्सा पर्वतीय, उत्तर पश्चिम हिस्सा पहाड़ी, उत्तर पूर्व हिस्सा मैदानी है। राज्य के बड़े हिस्से बॉस्निया में मध्यम महाद्वीपीय जलवायु है, जहां गर्म गर्मी और सर्दी, बर्फीली सर्दियां होती हैं। देश के दक्षिणी सिरे पर स्थित छोटा हर्ज़ेगोविना भूमध्यसागरीय जलवायु और स्थलाकृति वाला है। बोस्निया और हर्जेगोविना के प्राकृतिक संसाधनों के अत्यधिक प्रचुर मात्रा में हैं। इसकी राजधानी सरायेवो है। यहां की मुख्य- और राजभाषाएँ बॉस्नियाई, सर्बियाई और क्रोएशियाई हैं।


title: बॉस्निया और हर्ज़ेगोविना

text: 15 वीं शताब्दी में मुस्लिम विजेताओं के आगमन के साथ इस्लाम बोस्निया पहुंचा - सुल्तान मुहम्मद द कॉन्करर (30 मार्च, 1432 - 3 मई, 1481) ने बोस्निया पर विजय प्राप्त की और यह क्षेत्र ओटोमन खिलाफत का हिस्सा बन गया, जहां मुसलमान इस्लाम में परिवर्तित हो गए। प्रचार शुरू हुआ , मुस्लिम सैनिकों और व्यापारियों के बीच प्रमुख थे - बाद में १६वीं शताब्दी में, सूफियों ने कादरी वंश, रोमन राजवंश, नक्शबंदी राजवंश और बख्शी राजवंश सहित इस्लाम के प्रचार में महत्वपूर्ण भूमिका निभाई।


title: विजय हजारे ट्रॉफी 2021

text: 2020–21 विजय हजारे ट्रॉफी, विजय हजारे ट्रॉफी का नौवां सीजन था, जो भारत में एक लिस्ट ए क्रिकेट टूर्नामेंट था। यह टूर्नामेंट 20 फरवरी से 14 मार्च 2021 तक हुआ। कर्नाटक डिफेंडिंग चैंपियन थे।


title: विजय हजारे ट्रॉफी 2021

text: जनवरी 2021 में, भारतीय क्रिकेट कंट्रोल बोर्ड (बीसीसीआई) ने घोषणा की कि कोविड-19 महामारी के कारण 2020-21 रणजी ट्रॉफी रद्द होने के बाद टूर्नामेंट होगा। 38 टीमों को छह समूहों में विभाजित किया गया था, जिसमें ग्रुप ए से ई में छह टीम और प्लेट समूह में आठ टीमें थीं। ग्रुप ए से ई तक की शीर्ष पांच टीमों के साथ-साथ उन दो सबसे अधिक रैंक वाली टीमों के साथ जो क्वार्टर फाइनल में पहुंची। ग्रुप ए में ई के लिए सबसे अच्छी रैंक वाली टीम ने एलिमिनेटर में प्लेट ग्रुप के विजेता का सामना किया, साथ ही उस स्थिरता के विजेता ने क्वार्टर फाइनल में भी बढ़त बनाई।


title: विजय हजारे ट्रॉफी 2021

text: टूर्नामेंट के शुरुआती दिन, झारखंड ने मध्य प्रदेश के खिलाफ 422/9 का स्कोर बनाया, जो विजय हजारे ट्रॉफी में किसी भी टीम द्वारा बनाया गया सबसे अधिक था। यह रिकॉर्ड पांच दिन बाद टूट गया था, जब मुंबई ने पुदुचेरी के खिलाफ 457/4 बनाया था। मैच में, मुंबई के पृथ्वी शॉ ने विजय हजारे ट्रॉफी में सर्वाधिक व्यक्तिगत स्कोर बनाया, जिसमें 227 नाबाद रहे।


title: विजय हजारे ट्रॉफी 2021

text: समूह ए, बी और सी सभी 28 फरवरी 2021 को संपन्न हुए, गुजरात, आंध्र प्रदेश और कर्नाटक के साथ सभी अपने-अपने समूहों को टूर्नामेंट के नॉकआउट चरण के लिए क्वालीफाई करने के लिए जीत गए। शेष तीन समूह अगले दिन मुंबई और सौराष्ट्र जीतने वाले ग्रुप डी और ई के साथ समाप्त हुए, और उत्तराखंड ने प्लेट ग्रुप जीता। उत्तर प्रदेश और केरल ने अगले दो सर्वश्रेष्ठ टीमों के रूप में नॉकआउट चरण के लिए क्वालीफाई किया, जिसमें दिल्ली का सामना एलिमिनेटर मैच में उत्तराखंड से हुआ। दिल्ली ने एलिमिनेटर मैच में उत्तराखंड को चार विकेट से हराकर अन्य सात टीमों को क्वार्टर फाइनल में शामिल किया।


title: विजय हजारे ट्रॉफी 2021

text: क्वार्टर फाइनल के पहले दिन, गुजरात ने आंध्र प्रदेश को 116 रनों से और कर्नाटक ने केरल को 80 रनों से हराया। शेष दो क्वार्टर फाइनल मैचों में, उत्तर प्रदेश ने दिल्ली को 46 रन से और मुंबई ने सौराष्ट्र को नौ विकेट से हराया। पहले सेमीफाइनल में उत्तर प्रदेश ने गुजरात को पांच विकेट से हराया, जबकि मुंबई ने दूसरे सेमीफाइनल में गत चैंपियन कर्नाटक को 72 रनों से हराया। मुंबई ने टूर्नामेंट जीता, चौथा खिताब जीतने के लिए, फाइनल में उत्तर प्रदेश को छह विकेट से हराया।


title: अली बहादुर द्वितीय

text: अली बहादुर 1850 से 1858 बांदा के नवाब रहे उन्होंने झांसी की रानी की सहायता की 1857 की क्रांति में और नानासाहेब और झांसी की रानी के साथ मिलकर ग्वालियर पर भी हमला बोला और रानी लक्ष्मीबाई ने उन्हें राखी भेजी थी जिसके तहत उन्होंने रानी लक्ष्मीबाई की मदद करना स्वीकार किया उनके पास करीब 10000 की सेना थी जो रानी लक्ष्मी बाई की सेना से जा मिली और उन सब ने मिलकर ग्वालियर में जयाजीराव सिंधिया की सेनाओं को अपनी ओर मिला लिया अंग्रेजो के खिलाफ लड़ाई लड़ी परंतु बाद में उनकी पराजय हुई और उसके बाद 1858 में बांदा के नवाब अंग्रेजों ने ले लिया और आज भी एक स्वतंत्रता संग्राम सेनानी के रूप में जाने जाते हैं और अपनी महानता के लिए याद करते हैं। बाजीराव पेशवा और मस्तानी के वंशज थे। उनकी मृत्यु के बाद वादा पर नवाबों उनके वंशज आज भी एक सामान्य जिंदगी जीते हैं बांदा में और आज भी लोग उनका उतना ही सम्मान करते हैं वह बाजीराव प्रथम के वंशज और अली बहादुर के पोते थे उनके साथ काफी बड़ी मराठा सेना थी और 1857 की क्रांति में वह कई सारे मराठा सरदारों के साथ अंग्रेजों के खिलाफ शामिल हुए जिसमें तात्या टोपे नानासाहेब पेशवा झांसी की रानी लक्ष्मीबाई और भी कई सारे उत्तर प्रदेश के क्रांतिकारियों के साथ में शामिल हुए हालांकि हार के बाद बांदा के नवाब का पद ब्रिटिश सरकार द्वारा खत्म कर दिया गया और उनको मिलने वाली पेंशन भी खत्म कर दी गई जिसके कारण का परिवार काफी अकेला हो गया और गरीबी में जीवन जीने लगा


title: 1946 भारतीय प्रान्तीय निर्वाचन

text: ब्रिटिश भारतीय प्रान्तों की विधान परिषदों के सदस्यों का चुनाव करने के लिए जनवरी 1946 में ब्रिटिश भारत में प्रान्तीय निर्वाचन हुए। भारत में ब्रिटिश शासन की पराकाष्ठा 1945/1946 के चुनाव थे। जैसे-जैसे छोटे राजनीतिक दलों का सफाया हुआ, राजनीतिक परिदृश्य भारतीय राष्ट्रीय कांग्रेस और मुस्लिम लीग तक सीमित हो गया, जो पहले से कहीं अधिक विरोधी थे। कांग्रेस ने, 1937 के निर्वाचनों की पुनरावृत्ति में, सामान्य अ-मुस्लिम सीटों में 90 प्रतिशत जीत प्राप्त की, जबकि मुस्लिम लीग ने प्रान्तों में अधिकांश मुस्लिम सीटों (87%) पर जीत प्राप्त की। फिर भी, अखिल भारतीय मुस्लिम लीग ने भारत में मुस्लिमों के एकमात्र प्रतिनिधि होने के अपने दावे की पुष्टि की। चुनाव ने पाकिस्तान के बनने लिए रास्ता तय किया।


title: 1946 भारतीय प्रान्तीय निर्वाचन

text: 1946 के निर्वाचन में, मुस्लिम लीग की जीत के लिये पाकिस्तान की अपील महत्वपूर्ण थी। रॉबर्ट स्टर्न के अनुसार, मज़हबी उत्साह ने लीग की जीत में भूमिका निभाई। पंजाब में भी लीग और संघवादी पार्टी के मुस्लिम सदस्यों के बीच लड़ाई में मज़हबी अपील कारक थी।


title: 1946 भारतीय प्रान्तीय निर्वाचन

text: उपरोक्त तालिका की तुलना में भारतीय वार्षिक रजिस्टर, 1946, खंड-1 में अलग परिदृश्य दिखाता हूँ।दोनों स्रोतों के परिणामों के बीच कुछ अन्तर रहा है।


title: भारत की प्रसिद्ध मस्जिदें

text: मुगलों का शासनकाल भारत की स्‍थापत्‍य कला का स्‍वर्ण-युग माना जाता है। उनके शासनकाल में कई खूबसूरत इमारतों, स्‍तूपों का निर्माण किया गया। उन्‍हीं के काल में निर्मित मस्जिदें आज भी स्‍थापत्‍य कला का बेजोड़ नमूना मानी जाती हैं। ऐसी ही कुछ मस्जिदें भारत में हैं, जो देखने वालों को हतप्रभ कर देती है।


title: भारत की प्रसिद्ध मस्जिदें

text: दिल्‍ली स्थित जामा-मस्जिद भारत की विशालतम मस्जिद है। जिसे शाहजहाँ द्वारा बनवाया गया था। ऐसा माना जाता है कि इस मस्जिद को पूरा होने में करीब छ: साल का वक्‍त लगा था और अरबों रुपए खर्च किए गए थे। यह रेतीले और सफेद पत्‍थरों का बना हुआ है। इस मस्जिद की खासियत है कि इसके उत्‍तर और दक्षिण दोनों ओर द्वार बने हुए हैं, जिसके जरिए लोग आ-जा स‍कते हैं। ईद के मौके पर यहाँ की रौनक देखते ही बनती है।


title: भारत की प्रसिद्ध मस्जिदें

text: भारत के सबसे ऊँची मस्जिदों में ताज-उल-मस्जिद का नाम शुमार है। भोपाल स्थित इस मस्जिद को ‘मस्जिदों का मस्जिद’ की संज्ञा दी गई है। इसका मुख्‍य भाग गुलाबी रंग का है और इसके ऊपर दो सफेद गुंबद बने हुए हैं। ये गुंबद ऊपर की ओर हैं, जिससे ऐसा माना जाता है कि यह खुदा की ओर जाने का रास्‍ता है। काफी समय तक इसका निर्माण पैसे के अभाव में नहीं हो पाया था, लेकिन सन् 1971 में इसके निर्माण का कार्य पूरा किया गया। इस मस्जिद में मुस्लिम समुदाय के बच्‍चों के लिए मदरसे की भी व्‍यवस्‍था है।


title: भारत की प्रसिद्ध मस्जिदें

text: यह मस्जिद भी दिल्‍ली में स्थित है। जिसके निर्माण का कार्य 1192 में कुतुबद्दीन ऐबक द्वारा आरंभ करवाया गया था, लेकिन उसके बाद इस मस्जिद को [[इल्तुतमिश]]


title: भारत की प्रसिद्ध मस्जिदें

text: ने 1230 और 1315 में अलाउद्दीन खिलजी ने पूरा करवाया। इसे इस्‍लामिक कला का बेजोड़ नमूना कहा जा सकता है। इस मस्जिद के निर्माण के दौरान रायपिथौड़ा स्थित कई मंदिरों से उसके स्‍तंभ लाए गए थे, इसलिए इस मस्जिद पर हिन्‍दू कला की छाप मिलती है।


title: भारत की प्रसिद्ध मस्जिदें

text: जैसे-जैसे इस मस्जिद के अंदर प्रवेश करते हैं, इसकी गोलाकार छतें बरबस ही ध्‍यान खिंचती है। बाद में इस मस्जिद को कुतुबुद्दीन के दामाद


title: भारत की प्रसिद्ध मस्जिदें

text: अल्‍तमश ने इसके निर्माण में इजाफा करते हुए प्रार्थना हॉल के तीन मेहराबों को बढ़ाकर पाँच कर दिया। इस मस्जिद में इमाम जमीम का मकबरा काफी खूबसूरती से बनाया गया है। इमाम जमीम सिकंदर लोदी के शासनकाल में प्रधान धर्मगुरु थे।


title: भारत की प्रसिद्ध मस्जिदें

text: सिंकदर जहाँ बेगम द्वारा मोती मस्जिद का निर्माण करवाया गया था, जो भोपाल में स्थित है। यह सन् 1860 में बनवाया गया था। सफेद पत्‍थरों से निर्मित इस मस्जिद की कारीगरी देखते ही बनती है।


title: भारत की प्रसिद्ध मस्जिदें

text: को बनने में ढाई दिन का वक्‍त लगा था, इसलिए इसे अढ़ाई-दिन का झोपड़ा कहा गया। बहुत से लोग ये मानते हैं कि, चूँकि हर साल यहाँ ढाई साल का मेला लगता था, इसलिए इसे यह नाम दिया गया। पहले यह संस्‍कृत कॉलेज था लेकिन [[मोहम्मद गौरी]] ने इसे 1198 में मस्जिद में तब्‍दील कर दिया और इसका निर्माण और बेहतर तरीके से करवाया। इस मस्जिद की डिजाइन अबु बकर ने तैयार की थी। मस्जिद का अंदरूनी हिस्‍सा किसी मस्जिद की तुलना में मंदिर की तरह दिखता है।


title: भारत की प्रसिद्ध मस्जिदें

text: इस मस्जिद की हाल ही में मरम्‍मत की गई है। इस मस्जिद के निर्माण का कार्य सिकंदर लोदी के शासनकाल में 1528 ईसवी में हुआ था और लगभग 1536 में हुमायूं के शासनकाल में खत्‍म हुआ। जमाली एक सूफी संत थे और सिकंदर लोदी के दरबार में थे और हुमाऊँ के शासनकाल में उनकी मौत हुई थी। यह मकबरा मस्जिद के पीछे स्थित है और एक छोटे से हिस्‍से में बना है, लेकिन जैसे ही इसकी दीवारों और छत पर नजर जाती है यह काफी आकर्षक दिखता है।


title: भारत की प्रसिद्ध मस्जिदें

text: अजमेर स्थित जामी मस्जिद को शाहजहाँ का मस्जिद भी कहते हैं। यह मस्जिद लगभग 45 मीटर लंबी है, जिसकी 11 मेहराबें हैं। इस मस्जिद को बनाने के लिए मकराना से पत्‍थर मँगवाए गए थे।


title: फ़रवरी

text: फ़रवरी या फरवरी साल का दूसरा एवं सबसे छोटा महीना होता है। सामान्यतः फरवरी में २८ दिन होते हैं, लीप वर्ष होने पर फरवरी में २९ दिन होते हैं। इसलिए इस वर्ष फरवरी 28 की होगी।


title: गंगैकोण्ड चोलपुरम्

text: गंगैकोण्ड चोलपुरम्, तमिलनाडु के त्रिचुरापल्ली जिले में स्थित एक स्थान है। यह जैयमकोण्ड सोलापुर से १० किमी की दूरी पर है। प्राचीन काल में यह एक प्रख्यात नगर था। लोकप्रवाद हे कि वाणासुर के तपस्या के फलस्वरूप शिव ने यहाँ एक कूप में गंगा बहा दी थी जिसके कारण यह नाम पड़ा है। वस्तुत: इसे प्रथम राजेंद्र चोल ने बसाया था जो 'गंगैकोंडचोल' कहा जाता था। यहाँ चोलकालीन एक विशाल मंदिर के अवशेष हैं।


title: केन्द्रकद्रव्य

text: केन्द्र and कद्रव्य (nucleoplasm, न्युक्लीयोप्लाज़्म) वनस्पतियों, प्राणियों और सुकेन्द्रिक जीवों की कोशिकाओं के कोशिका केन्द्रकों (cell nucleus) में फैला हुआ एक द्रव होता है। यह एक प्रकार का जीवद्रव्य (प्रोटोप्लाज़्म) है। केन्द्रकद्रव्य केन्द्रक झिल्ली से घिरा हुआ होता है जो उसे कोशिकाद्रव्य (साइटोप्लाज़्म) से अलग रखती है। केन्द्रक की केन्द्रिका केन्द्रकद्रव्य में स्थित होती है।


title: शाजापुर ज़िला

text: शाजापुर जिला चंबल की जल निकासी क्षेत्र है जो एक यमुना की प्रमुख सहायक नदी है। चंबल ही जिले की पश्चिमी सीमा से परे उत्तर की ओर बहती है। जिले में बह सहायक नदियों, पार्बती, नेवज, कालीसिंध, लखुन्दर, टिल्लर, चीलर और और छोटी कालीसिंध।


title: शाजापुर ज़िला

text: पार्बती या पश्चिमी पार्बती सीहोर जिले में सिद्दीकगंज के पास विंध्याचल रेंज के उत्तरी ढलान से उद्गमित होती है। यह उत्तर - पूर्व की ओर बहती है और जिले के पूर्वी भाग में एक संकीर्ण बेल्ट नालियों यह भी सीहोर के साथ पूर्वी सीमा आम रूपों . . इसके अलावा यह राजगढ़, गुना और कोटा (राजस्थान) के जिले में नरसिंहगढ़ नदी एक बड़े आकार में पहुँच जाती है। पालीघाट पर 354 Km.of के एक कोर्स के बाद चंबल की सही बैंक में मिलती है जो के बारे में 50 किलोमीटर. के भीतर या जिला सीमा के साथ .


title: शाजापुर ज़िला

text: पार्बती की उपनदी नेवज सीहोर जिले के पश्चिमी सीमा के निकट ही निकलती है उत्तर की ओर प्रवाह और Geglekheri.It Shujalpur तहसील के प्रमुख हिस्सा नालियों के पास जिला में प्रवेश करती है। 48 किलोमीटर के बारे में एक कोर्स के बाद. जिले में नदी के राजगढ़ जिले में गुजरता है और अंततः चंबल में मिलती है।


title: शाजापुर ज़िला

text: यह विंध्य पहाड़ी (७२३ मीटर) से देवास जिले नदी में ही निकलती को बहती उत्तर, शाजापुर तहसील भर में traversing. यह जिला Sarangpur ऊपर छोड़ देता है, लेकिन लगभग नौ किलोमीटर के लिए बहने के बाद यह उत्तर - पूर्वी सीमा राजगढ़ जिले के साथ आम retouches. . इससे पहले कि यह जिला अंत में पत्ते, Lakhundar यह बाएं किनारे पर मिलता है Sundarsi, Kalisindh रेलवे स्टेशन, Sarangpur और झालावाड़ अपने बैंक पर महत्वपूर्ण बस्तियों रहे हैं। चंबल का एक महत्वपूर्ण सहायक नदी है। जिले के भीतर इसकी लंबाई 40 किलोमीटर है। और उत्तर - पूर्वी सीमा के साथ यह 56 किमी दूर है। सुन्दर्सि एक पुरतत्वीय मह्त्व क ग्रम है जहा परमार कालीन अत्यन्त भव्य महाकाल मन्दिर है।


title: शाजापुर ज़िला

text: एक सूर्य मंदिर बना हुआ है। लखुंदर नदी सूर्य मंदिर के पूर्व दिशा से उदगमित् होते हुए आगे की और बहती है। यह दक्षिण - पश्चिमी कोने के पास शाजापुर जिले में प्रवेश करती है और शाजापुर और Susner तहसील के माध्यम से कारण उत्तर बहती यह भी अंतर जिला के साथ सीमा रूपों.. उज्जैन और आगर और सुसनेर के बीच अंतर तहसील सीमा लखुन्दर काली सिंध के बाईं बैंक में मिलती है। इसकी लंबाई 72 किमी की है। ओ शाजापुर जिले में इसकी लम्बाई लगभग 64 किलोमीटर है


title: शाजापुर ज़िला

text: आव एक छोटी सी स्ट्रीम है, आवर आगर तहसील के पहाड़ी से बढ़ती है। झालावाड़ (राजस्थान) के साथ आम जिले के उत्तर - पश्चिमी सीमा के साथ बहती Au आगर के पास एक ही निकलती है कि एक पूर्वी धारा और अंतर - तहसील रूपों Susner के साथ सीमा.


title: शाजापुर ज़िला

text: यह देवास के आसपास से निकलती है और देवास में उत्तर - पश्चिम में बहती है, उज्जैन, शाजापुर और झालावाड़ district.In इस जिले इसे दक्षिण - पश्चिमी और पश्चिमी सीमाओं के साथ ज्यादातर बहती . बैंकों को काट रहे हैं और बढ़ रही नालों के लक्षण दिखाने है।


title: शाकद्वीप

text: यह वर्णन श्रीपाराशर जी ने श्री मैत्रेय ऋषि से किया था। उनके अनुसार इसका वर्णन सौ वर्षों में भी नहीं हो सकता है। यह केवल अति संक्षेप वर्णन है।


title: शाकद्वीप

text: ये सातों द्वीप चारों ओर से क्रमशः खारे पानी, इक्षुरस, मदिरा, घृत, दधि, दुग्ध और मीठे जल के सात समुद्रों से घिरे हैं।


title: शाकद्वीप

text: ये सभी द्वीप एक के बाद एक दूसरे को घेरे हुए बने हैं और इन्हें घेरे हुए सातों समुद्र हैं। जम्बुद्वीप इन सब के मध्य में स्थित है।


title: शाकद्वीप

text: इस द्वीप के स्वामि भव्य वीरवर थे। इनके सात पुत्रों : जलद, कुमार, सुकुमार, मरीचक, कुसुमोद, मौदाकि और महाद्रुम के नाम संज्ञानुसार ही इसके सात भागों के नाम हैं। मठ्ठे का सागर अपने से दूने विस्तार वाले शाक द्वीप से चारों ओर से घिरा हुआ है। यहां भी सात पर्वत, सात मुख्य नदियां और सात ही वर्ष हैं।


title: शाकद्वीप

text: यहां अति महान शाक वृक्ष है, जिसके वायु के स्पर्श करने से हृदय में परम आह्लाद उत्पन्न होता है। वस्तुतः शाक आज के पालक सम था।


title: शाकद्वीप

text: भविष्यपुराण आदि पुराणो में एक कथा आती है जो महाभारत काल से संबंधित है। उसमें बताया गया है कि जब भगवान कृष्ण के पुत्र को कुष्ठ रोग का स्राप मिला तब भगवान नें शाकद्वीप से अट्ठारह सूर्यांश दिव्य ब्राह्मणों को सपरिवार जम्बूद्वीप के भरतखण्ड में अपने राज्य द्वारिका ले आए जिन्होंने साम्ब की चिकित्सा की। तत्पश्चात वे ब्राह्मण मगध (बिहार) आ गए। वह प्रकाण्ड संस्कृत के ज्ञानी थे तथा चिकित्सक भी थे। आज उन्हीं अट्ठारह परिवारों के वंशज को शाकद्वीपीय ब्राह्मण कहते हैं।


title: आतपन

text: सूर्य के केन्द्रीय भाग में निरंतर नाभकीय संलयन की चलती रहती है । जिससे आपर ऊर्जा मुक्त होती है । सूर्य अपनी इस ऊष्मा / ऊर्जा को लगातार में विकसित करता रहता है । पृथ्वी तक यह विकिरण के रूप में पहुंचता है । इसे ही सूर्यातप या आतपन / सौर विकिरण कहते है ।


title: आतपन

text: आतपन या सूर्यताप (Insolation या solar irradiation) किसी कालावधि में किसी क्षेत्रफल पर पड़ने वाले सौर विकिरण की माप है। विश्व मापन संगठन ने इसे मापने के लिए MJ/m (मेगाजूल प्रति वर्ग मीटर) या J/mm (जूल प्रति वर्ग मिलीमीटर) संस्तुत किया है।


title: आतपन

text: भूपृष्ठ और उसके वायुमंडल को गरम करने में धूप का विशेष महत्व है। किंतु आतपन, अर्थात् किसी स्थान के भूपृष्ठ को गरम करने, में धूप का अंशदान दिवालोक की अवधि के अतिरिक्त अनेक अन्य बातों पर भी निर्भर करता है, जिनमें निम्नलिखित महत्वपूर्ण हैं :


title: आतपन

text: आतपन सौर उच्चता, या सौर किरणों द्वारा क्षितिज पर बनाए हुए कोण, पर निर्भर करता है। किसी क्षैतिज पृष्ठ पर आतपन की तीव्रता इस कोण की ज्या (sine) की अनुक्रमानुपाती ( proportional ) होती है। भूअक्ष के झुकाव के कारण ज्यों ज्यों कोई गोलार्ध सूर्य के सम्मुख होता जाता है, त्यों त्यों किसी स्थान पर सौर किरणों द्वारा क्षितिज पर बनाया गया यह कोण वर्ष भर, प्रत्येक क्षण बदलता रहता है।


title: आतपन

text: दीर्घवृत्ताकार पथ पर परिक्रमा करते समय पृथ्वी और सूर्य के बीच की दूरी वर्ष भर बदलती रहती है। जनवरी में पृथ्वी सूर्य के निकटतम और जुलाई में दूरतम होती है। स्पष्ट है पृथ्वी पर आतपन की तीव्रता जनवरी में जुलाई की अपेक्षा अधिक होनी चाहिए। आतपन में वृद्धि तो होती है, लेकिन बहुत कम। बहुधा यह वृद्धि, आतपन को कम करनेवाले कुछ अन्य कारकों से, क्षतिपूर्ती हो जाती है।


title: आतपन

text: वायुमंडल में पारेषण (ट्रांसमिशन), अवशोषण (एब्जॉर्ब्सन) तथा विकिरण (रेडिएशन) घटनाओं की परस्पर जटिल क्रिया होती है। सूर्यकिरणों की तरंग लघुदैर्ध्य के आपतित विकिरण का लगभग ४२ प्रति शतअंश पृथ्वी के वायुमंडल की बाह्य सीमा से ही अंतरिक्ष को तत्काल लौट जाता है। शेष विकिरण का लगभग १५ प्रतिशत वायुमंडल द्वारा और ४३ प्रतिशत भूपृष्ठ द्वारा सीधे अवशोषित हो जाता है। इस अवशोषित विकिरण के आठ प्रति शत को भूपृष्ठ पुन: दीर्घतरंगों के रूप में विकिरण करता है और ३५ प्रतिशत को वायुमंडल में पारेषित करता है। पारेषण द्वारा प्राप्त विकिरण को वायुमंडल दीर्घतरंग ऊष्मा विकिरण के रूप में अंतरिक्ष को पुन: विकीर्ण करके, आगामी लघुतरंग और प्रगामी दीर्घतरंग विकिरणों में संतुलन करता है। इस प्रकार धूप में हेरफेर होने पर भी भूपृष्ठ का माध्य ताप व्यवहारत: लगभग एक सा रहता है।


title: आतपन

text: किसी दिन, किसी स्थान पर धूप की कुल अवधि बदली, कोहरा आदि आकाश को धुँधला करनेवाले अनेक घटकों पर निर्भर करती है। धूप अभिलेखक (Sunshine Recorder) नामक उपकरण से वेधशालाओं में धूप के वास्तविक घंटों का निर्धारण किया जाता है। इस उपकरण में एक चौखटे पर काच का एक गोला स्थापित रहता है, जिसे इस प्रकार समंजित किया जा सकता है कि गोले का एक व्यास ध्रुव की ओर संकेत करे। गोले के नीचे उपयुक्त स्थान पर समांतर रखे, घंटों में अंशाकिंत पत्रक (card) पर सौर किरणों को फोकस करते हैं। सूर्योदय और सूर्यास्त के बीच जब भी बदली, कोहरा आदि नहीं होते, तब फोकस पड़ी हुई किरणें पत्रक को समुचित स्थान पर जला देती हैं।


title: अन्तर्राष्ट्रीय नागर विमानन संगठन

text: अन्तरराष्ट्रीय नागर विमानन संगठन (ICAO) संयुक्त राष्ट्र का एक अभिकरण है, जो कि अन्तरराष्ट्रीय वायु नौवहन के सिद्धान्त और तकनीकों को नियत करता है और अन्तरराष्ट्रीय वायु यातायात के विकास और योजना का पालन करता है। जिससे कि सुरक्षित और क्रमवार विकास सुनिश्चित हो सके। इसका मुख्यालय कनाडा के मॉण्ट्रियल में क्वार्टियर इण्टरनेशनल में स्थित है।


title: अन्तर्राष्ट्रीय नागर विमानन संगठन

text: यह संगठन मानक एवं अनुशंसित प्रथाओं ("standards and recommended practices") का पालन करता है, जो वायु नौवहन के सम्बन्ध में अवैधानिक हस्तक्षेप की रोकथाम एवं अन्तरराष्ट्रीय सीमा-पारण का प्रबन्ध कराता है। इसके अलावा ICAO वायु दुर्घटनाओं की जाँच के नयाचार भी सीमांकित करता है। ये उन सभी देशों में लागू होता एवं मान्य है,श। जिन्होंने अन्तरराष्ट्रीय नागर विमानन सम्मेलन में हस्ताक्षर किये हैं।


title: अन्तर्राष्ट्रीय नागर विमानन संगठन

text: ICAO को अन्तरराष्ट्रीय वायु यातायात संघ (IATA) से अलग समझा जाना चाहिए। यह एक वायुसेवा (एयरलाइन) संचालकों का व्यापार संगठन है, संयोग से जिसका मुख्यालय भी मॉण्ट्रियल में ही स्थित है।


title: जी सतीश रेड्डी

text: डॉ जी सतीश रेड्डी भारत के एक वायु-अन्तरिक्ष वैज्ञानिक, रक्षा अनुसंधान एवं विकास संगठन के अध्यक्ष हैं। वे रक्षामंत्री के वैज्ञानिक सलाहकार तथा रक्षा अनुसंधान एवं विकास विभाग के सचिव तथा प्रक्षेपास्त्र एवं रणनीतिक प्रणालियों के महानिदेशक भी हैं।


title: १ जनवरी

text: १ जनवरी ग्रेगोरी कैलंडर के अनुसार वर्ष का पहला दिन है। वर्ष में अभी और ३६४ दिन बाकी है (लीप वर्ष में ३६५)।


title: १ जनवरी

text: 1 जनवरी 1670 को भारत मेंं मुगल बादशाह औरंगजेब के खिलाफ सर्वप्रथम क्रांति करने वाले वीर गौकुला जाट के शरीर के टुकड़े टुकड़े कर दिए गए थे।इसलिए भारत में इस दिन को हिन्दू क्रांति दिवस के रूप में मनाया जाता है। इसी दिन वैश्विक परिवार दिवस मनाया जाता है


title: १ जनवरी

text: 1जनवरी1923को समूहीकरण अधिनियम: ब्रिटेन की सभी रेलवे कंपनियों को 4 बड़ी कंपनियों में बदल दिया गगया।1जनवरी1923कोरोसवुड नरसंहार शुरू


title: विवेकी राय

text: विवेकी राय (१९ नवम्बर सन् १९२४ - २२ नवम्बर, २०१६), हिन्दी और भोजपुरी भाषा के प्रसिद्ध साहित्यकार थे। उन्होने ८५ से अधिक पुस्तकों की रचना की है। वे ललित निबंध, कथा साहित्य और कविता कर्म में समभ्यस्त हैं। उनकी रचनाएं गंवाई मन और मिज़ाज़ से सम्पृक्त हैं। विवेकी राय का रचना कर्म नगरीय जीवन के ताप से तपाई हुई मनोभूमि पर ग्रामीण जीवन के प्रति सहज राग की रस वर्षा के सामान है जिसमें भींग कर उनके द्वारा रचा गया परिवेश गंवाई गंध की सोन्हाई में डूब जाता है। गाँव की माटी की सोंधी महक उनकी खास पहचान है। ललित निबन्ध विधा में इनकी गिनती आचार्य हजारीप्रसाद द्विवेदी, विद्यानिवास मिश्र और कुबेरनाथ राय की परम्परा में की जाती है।


title: विवेकी राय

text: विवेकी राय का जन्म १९ नवम्बर सन १९२४ में उत्तर प्रदेश के बलिया जिले के भरौली ग्राम में हुआ था, जो उनका ननिहाल था। उनके जन्म के डेढ़ महीना पहले ही पिता शिवपाल राय की प्लेग की महामारी से मृत्यु हो गई थी। मां ने अपने मायके में पाला, बड़ा किया। माता का नाम जविता देवी था। उनकी आरम्भिक शिक्षा पैतृक गाँव सोनवानी (गाजीपुर जिला) में हुई। मिडिल की पढ़ाई 1940 में निकटवर्ती गांव महेंद में हुई। उर्दू मिडिल भी 1941 में उन्होंने महेंद से ही पढ़े। मिडिल तक की पढ़ाई करके प्राइमरी के अध्यापक बन गए। इसके बाद स्वयंशिक्षा द्वारा व्यक्तिगत परीक्षा देकर आगे बढ़ते गए। सामने माटी का दीया था, बगल में माँ का दुलार। विवेकी पढ़ा रहे थे और पढ़ भी रहे थे।


title: विवेकी राय

text: हिंदी विशेष योग्यता 1943 में, विशारद 1944 में, साहित्यरत्न 1946 में, साहित्यालंकार 1951 में, हाईस्कूल 1953 में नरहीं (बलिया) से किया था, इंटर 1958 में, बीए 1961 में और एम.ए. की डिग्री श्री सर्वोदय इण्टर कॉलेज खरडीहां (गाज़ीपुर) 1964 में ली थी। उसी क्रम में वह 1948 में नार्मल स्कूल, गोरखपुर से हिंदुस्तानी टीचर्स सर्टिफेकेट भी प्राप्त किया। सन 1970 ई. में "स्वातंत्र्योत्तर हिन्दी कथा साहित्य और ग्राम्य जीवन" विषय पर काशी विद्यापीठ, वाराणसी से पी. एच. डी. की उपाधि प्राप्त की। स्नातकोत्तर परीक्षा बनारस हिन्दू विश्वविद्यालय वाराणसी से प्रथम श्रेणी में उत्तीर्ण की थी। यह अपने आप में शैक्षिक मूल्यों की प्राप्ति और प्रदेय का अनूठा उदाहरण है।


title: विवेकी राय

text: जब विवेकी राय 7वीं कक्षा में अध्यन कर रहे थे उसी समय से डॉ.विवेकी राय जी ने लिखना शुरू किया। गाजीपुर के एक कॉलेज़ में प्रवक्ता होने के साथ-साथ अपने गाँव के किसान बने रहे थे। डॉ. विवेकी राय गाँव की बनती-बिगड़ती जिंदगी के बीच जीते हुए और उसे पहचानते हुए चलते रहे थे। इसलिए गाँव के जीवन से सम्बंधित उनके अनुभवों का खजाना चुका नहीं, नित भरता ही गया। उनकी भाषा-शैली का एक नमूना देखिए-


title: विवेकी राय

text: विवेकी राय की प्रथम कहानी ‘पाकिस्तानी’ दैनिक ‘आज’ में 1945 में प्रकाशित हुई थी। इसके बाद उनकी लेखनी हर विधा पर चलने लगी जो आजीवन चलती रही। उनका रचना कार्य कविता, कहानी, उपन्यास, निबन्ध, रेखाचित्र, संस्मरण, रिपोर्ताज, डायरी, समीक्षा, सम्पादन एवं पत्रकारिता आदि विविध विधाओं से जुड़े रहे थे। अब तक उन सभी विधाओं से सम्बन्धित लगभग 60 कृतियाँ आपकी प्रकाशित हो चुकी हैं और लगभग 10 प्रकाशनाधीन हैं।


title: विवेकी राय

text: मनबोध मास्टर की डायरी और फिर बैतलवा डाल पर इनके सबसे चर्चित निबंध संकलन हैं और सोनामाटी उपन्यास राय का सबसे लोकप्रिय उपन्यास है।


title: विवेकी राय

text: हिन्दी साहित्य में योगदान के लिए २००१ में उन्हें महापंडित राहुल सांकृत्यायन पुरस्कार एवं २००६ में यश भारती पुरस्कार से सम्मानित किया गया। उन्हें उत्तर प्रदेश सरकार द्वारा महात्मा गांधी सम्मान से भी पुरस्कृत किया गया।


title: पत्र सूचना कार्यालय

text: पत्र सूचना कार्यालय (Press Information Bureau / पीआईबी) भारत सरकार की नीतियों, कार्यक्रम पहल और उपलब्धियों के बारे में समाचार-पत्रों तथा इलेक्‍ट्रॉनिक मीडिया को सूचना देने वाली प्रमुख एजेंसी है। यह प्रेस विज्ञप्तियों, प्रेस नोट, विशेष लेखों, संदर्भ सामग्री, प्रेस ब्रीफिंग, फोटोग्राफ, संवाददाता सम्‍मेलन, साक्षात्‍कार, प्रेस दौरे और कार्यालय की वेबसाइट के माध्‍यम से सूचना का सर्वत्र पहुंचाता है।


title: पत्र सूचना कार्यालय

text: कार्यालय अपने मुख्‍यालय में विभागीय प्रचार अधिकारियों के माध्‍यम से कार्य करता है जो प्रेस विज्ञप्तियों और प्रेस सम्‍मेलनों आदि के जरिए मीडिया को सूचना के प्रसार में सहायता देने के प्रयोजन हेतु विभिन्‍न मंत्रालयों और विभागों के साथ संलग्‍न हैं। ये अधिकारी प्रचार गतिविधियों से संबंधित सभी मामलों पर सलाह भी देते हैं। ये संबंधित मंत्रालयों और विभागों को फीड बैक प्रदान करते हैं। विशेष सेवाओं के एक भाग के रूप में पत्र सूचना कार्यालय के फीडबैक प्रकोष्‍ठ द्वारा एक डेली डायजेस्‍ट तथा विभिन्‍न राष्‍ट्रीय और क्षेत्रीय दैनिक समाचारपत्रों और पत्रिकाओं से समाचार कथाओं और संपादकीय के आधार पर विशेष डायजेस्‍ट तैयार किए जाते हैं।


title: पत्र सूचना कार्यालय

text: इस कार्यालय की फीचर इकाई द्वारा पृष्‍ठभूमि जानकारी, अद्यतन जानकारी, सूचना के छोटे बिन्‍दु, विशेष लेख और ग्राफिक प्रदान किए जाते हैं, जिन्‍हें राष्‍ट्रीय नेटवर्क, इंटरनेट और साथ ही स्‍थानीय प्रेस में परिचालन हेतु अनुवाद के लिए क्षेत्रीय / शाखा कार्यालयों में परिचालित किया जाता है। यह इकाई सरकार के कार्यक्रमों और नीतियों पर प्रकाश डालने के लिए विशेष लेख जारी करती है। यह इकाई फोटो लेख और पृष्‍ठभूमि जानकारियों सहित 200 से अधिक विशेष लेख औसतन हर वर्ष तैयार करती है। पत्र सूचना कार्यालय में पूरे वर्ष विभिन्‍न सरकारी कार्यक्रमों का फोटो कवरेज किया जाता है तथा ये तस्‍वीरें राष्‍ट्रीय समाचारपत्रों और पत्रिकाओं में भेजी जाती है।


title: पत्र सूचना कार्यालय

text: पत्र सूचना कार्यालय द्वारा मुख्‍यालय में विदेशी मीडिया सहित मीडिया प्रतिनिधियों को प्रत्‍यायन (accreditation) प्रदान किया जाता है। लगभग 1425 संवाददाताओं और 430 कैमरा मैन/फोटोग्राफरों का प्रत्‍यायन किया गया है। कुल 150 तकनीशियनों तथा लगभग 76 संपादकों और मीडिया आलोचकों को प्रत्‍यायन दिया गया है।


title: पत्र सूचना कार्यालय

text: पत्र सूचना कार्यालय का फीडबैक प्रकोष्‍ठ समाचार मदों और संपादकीय टिप्‍पणियों के आधार पर समाचारों और विचारों का एक दैनिक डायजेस्‍ट तैयार होता है, जिसे प्रिंट मीडिया में दर्शाया जाता है। यह डायजेस्‍ट प्रत्‍येक कार्य दिवस पर तैयार किया जाता है।


title: पत्र सूचना कार्यालय

text: पत्र सूचना कार्यालय की वेबसाइट भारत के मध्‍यम और छोटे समाचार पत्रों के लिए सूचना का एक महत्‍वपूर्ण स्रोत है, जिसे अधिक आकर्षक बनाने एवं नई विशेषताएं जोड़ने के लिए समीक्षित किया जाता है। पत्र सूचना कार्यालय के व‍रिष्‍ठ अधिकारियों द्वारा सुझाए गए कुछ डिजाइन परिवर्तन शामिल किए गए थे। पत्र सूचना कार्यालय की 6 अलग अलग भाषाओं में 6 वेबसाइटें, जो हैं तमिल, मलयालम, कन्‍नड़, तेलुगु, बंगाली और मिज़ो भाषाएं।


title: पत्र सूचना कार्यालय

text: इंट्रा पीआईबी, इंट्रानेट वेब पोर्टल को पत्र सूचना कार्यालय द्वारा नई विशेषताओं सहित सज्जित किया गया है जैसे पीआईबी क्लिपिंग सेवा, आंतरिक अनुप्रयोग के लिंक प्रदान करना जो हैं हार्डवेयर की शिकायतें, मासिक प्रगति प्रतिवेदन, वेतन पर्चियां, सूचनाएं, डाउनलोड फॉर्म।


title: आवृत्ति मॉड्यूलेशन

text: आवृत्ति मॉडुलन (फ़्रिक्वेंसी मॉड्यूलेशन), मॉडुलन का एक प्रकार है जहाँ मॉड्यूलेटिंग संकेत के आयाम अनुसार के वाहक की तात्क्षणिक आवृत्ति बदली जाती है और इस वाहक का आयाम अपरिवर्ती बना रहता है। इसका उपयोग अनेक स्थानों पर होता है जैसे- दूरसंचार, रेडियो प्रसारण, संकेत प्रसंस्करण, तथा संगणन (कम्युटिंग) में।


title: आवृत्ति मॉड्यूलेशन

text: आवृत्ति मॉडुलित संकेतों प्र रव (noise) का प्रभाव कम पड़ता है। दूसरे शब्दों में कहें तो डिमॉडुलन के पश्चात जो मूल संकेत प्राप्त किया जाता है उसमें रवों का प्रभाव नगण्य रह जाता है।


title: आवृत्ति मॉड्यूलेशन

text: माना जिस संकेत को प्रसारित करना है (अर्थात, बेसबैण्ड संकेत) वह formula_1 है तथा साइन-आकारी वाहक संकेत formula_2 है, जहाँ "f" वाहक की आधार (बेस) आवृत्ति है तथा "A" वाहक का आयाम है। मॉडुलक (modulator) इन दोनों संकेतों को मिलाकर एक नया संकेत बनाता है जिसे 'आवृत्ति मॉडुलित' संकेत कहते हैं।


title: आवृत्ति मॉड्यूलेशन

text: जहाँ formula_4, formula_5 आवृत्ति मॉडुलक की सुग्राहिता (sensitivity) है तथा formula_6 मॉडुलक संकेत (या, बेसबैण्ड संकेत) का आयाम है।


title: आवृत्ति मॉड्यूलेशन

text: इस समीकरण में, formula_7 ऑसिलेटर की तात्क्षणिक आवृत्ति है तथा formula_8 आवृत्ति विचलन है, जो बताता है कि "f" से एक दिशा में अधिक से अधिक कितना परिवर्तन हो सकता है, यह मानते हुए कि "x"("t") का मान ±1 की सीमा में रहता है।


title: आवृत्ति मॉड्यूलेशन

text: आवृत्ति मॉडुलित संकेत की अधिकांश ऊर्जा "f" ± "f" में निहित होती है। फुर्रे विश्लेषण (Fourier analysis) द्वार यह दर्शाया जा सकता है कि किसी FM संकेत को निरूपित करने के लिये अपेक्षाकृत इससे अधिक आवृत्ति आवश्यक होती है।


title: आपराधिक मनःस्थिति

text: कोई किसी अपराध के लिये दंडित नहीं हो सकता, यदि उसने प्रत्यक्ष या अप्रत्यक्ष रूप में कानून द्वारा अमान्य कोई काम न किया हो या कानून द्वारा निर्धारित किसी अनिवार्य काम में त्रुटि नहीं की हो। साधारणत: किसी अपराध की पूर्णता के लिये यह आवश्यक है कि वह 'दोषपूर्ण मन' या 'आपराधिक मनःस्थिति' (Mens Rea) से किया जाय। किंतु अपराधी की स्वेच्छा से होने पर ही उसका काम अपराध माना जा सकता है।


title: आपराधिक मनःस्थिति

text: स्वेच्छा से किया हुआ काम या काम की अवहेलना वह है, जिसे करने या न करने की इच्छा रही हो। अत: किसी व्यक्ति ने यदि अचेतन अवस्था में--यथा, निद्रित होने पर, अत्यंत कम अवस्था रहने से, जड़ता या विक्षिप्तता के कारण—कोई अपराध किया है तो यह माना जायगा कि ऐसी परिस्थिति में उसका मस्तिष्क काम नहीं कर रहा था। फलत: उस काम के करने या उसकी अवहेलना में उसकी इच्छा नहीं थी। इसी प्रकार अत्यंत बाध्य होने पर कोई व्यक्ति यदि कोई अपराध करे तो इसमें उसकी स्वेच्छा काम अभाव रहेगा। कोई काम या इसमें च्युति इच्छापूर्ण मानी जायेगी, यदि कार्यकारी उपयुक्त सावधानी बरतने पर उसे नहीं करता या उसकी अवहेलना से विरत होता। किसी अनायास हुए काम या काम की त्रुटि को स्वेच्छापूर्ण नहीं मानते। अत: यदि यह प्रमाणित हो कि उपयुक्त सावधानी बरतने पर भी ऐसा काम नहीं रुक सका तो यह दंडनीय नहीं हो सकता। कभी कभी कानून द्वारा वर्जित किसी काम के करने की इच्छा मात्र ही दोषपूर्ण मन माना जाता है।


title: आपराधिक मनःस्थिति

text: सीमित वर्ग के अपराधों में दोषपूर्ण मन आवश्यक नहीं है। दृष्टांत के लिये, कोई व्यक्ति अपनी पत्नी के रहते दूसरा विवाह करे, तो अपनी प्रतिरक्षा में वह यह नहीं कह सकता कि उसने शुद्ध मन से यह विश्वास किया था कि उसका पहला विवाह विच्छिन्न हो चुका है। इस वर्ग में कानून द्वारा निर्दिष्ट छोटे छोटे अपराध ही आते हैं। यह जानने के लिये कि ऐसे अपराधों में दोषपूर्ण मन आवश्यक है या नहीं, निर्दिष्ट कानून (Statue) के उद्देश्य की ओर देखना आवश्यक हो जाता है।


title: आपराधिक मनःस्थिति

text: जिस अपराध में विशेष इच्छा या मानसिक स्थिति आवश्यक है, उसके लिये कोई व्यक्ति अपराधी नहीं होगा, यदि उसका मन दोषपूर्ण नहीं था एवं दूसरे व्यक्ति के आदेश से उसने वह अपराध किया था। किंतु जिस व्यक्ति के आदेश से वह अपराध हुआ, वह उत्तरदायी होगा।


title: आपराधिक मनःस्थिति

text: साधारणत: कोई व्यक्ति किसी काम या उसकी अवहेलना के लिये उत्तरदायी नहीं होगा, यदि उसने स्वयं अपराध नहीं किया है या निर्धारित काम करने से विरत नहीं हुआ है या किसी दूसरे व्यक्ति को अपराध करने के लिये अधिकार नहीं दिया है और न उसे निर्धारित काम करने से विरत होने की प्रेरणा दी है।


title: आपराधिक मनःस्थिति

text: कोई मालिक अपने सेवक या ऐजेंट के विद्वेष, कपट या काम की उपेक्षा के लिये दंडित नहीं किया जा सकता, क्योंकि सेवक या एजेंट की मानसिक स्थिति मालिक की मानसिक स्थिति नहीं कही जा सकती।


title: आपराधिक मनःस्थिति

text: किंतु सीमित वर्ग के कुछ मामलों में जहाँ मानसिक स्थिति अपराध के लिये आवश्यक नहीं है, अपने सेवक या एजेंट के सामान्य कार्य के दौरान में किए गए कामों के लिये मालिक उत्तरदायी होगा, भले ही उसे ऐसे काम की जानकारी न रही हो और वे काम उसके आदेश के विरुद्ध ही क्यों न किए गए हों।


title: आपराधिक मनःस्थिति

text: कोई निगम (Corporation) अपने सेवक या एजेंट के द्वारा ही काम कर सकता है। अत: इनके काम या कानून द्वारा निर्दिष्ट काम में त्रुटि के कारण निगम ही उत्तरदायी हो सकता है। किंतु राजद्रोह (Treason), गुरुतर अपराध (Felony), तथा ऐसे लघुतर अपराधों के लिये, जिनमें व्यक्तिगत रूप में हिंसा का अभियोग लगे अथवा ऐसे अपराधों के लिये जिनमें कारावास या शारीरिक यातना द्वारा ही दंड दिया जा सके निगम उत्तरदायी नहीं हेगा। अपने सेवक या एजेंट के अपराध के लिये उसे केवल अर्थदंड दिया जा सकता है।


title: पाताल

text: पाताल हिन्दू धर्म के अनुसार पृथ्वी के नीचे होते हैं। विष्णु पुराण के अनुसार सात प्रकार के पाताल लोक होते हैं।


title: पाताल

text: यह समस्त भूमण्डल पचास करोड़ योजन विस्तार वाला है। इसकी ऊंचाई सत्तर सहस्र योजन है। इसके नीचे सात पाताल नगरियां हैं।


title: पाताल

text: सुन्दर महलों से युक्त वहां की भूमियां शुक्ल, कृष्ण, अरुण और पीत वर्ण की तथा शर्करामयी (कंकरीली), शैली (पथरीली) और सुवर्णमयी हैं। वहां दैत्य, दानव, यक्ष और बड़े बड़े नागों की जातियां वास करतीं हैं।


title: ग्रैंड थेफ्ट ऑटो: सैन एंड्रेयास

text: ग्रैंड थेफ्ट ऑटो: सैन एंड्रेयास खुली दुनिया डिज़ाइन वाला एक्शन रोमांच वीडियो गेम है। यह गेम रॉकस्टार नॉर्थ द्वारा निर्मित तथा रॉकस्टार गेम्स द्वारा प्रकाशित है। यह प्लेस्टेशन २ हेतु २६ अक्टूबर २००४ को रिलीज़ किया गया तत्पश्चात ७ जून २००५ को माइक्रोसॉफ्ट विंडोज तथा एक्स बॉक्स हेतु इसकी घोषणा की गई।


title: ग्रैंड थेफ्ट ऑटो: सैन एंड्रेयास

text: यह गेम ग्रैंड थेफ्ट ऑटो शृंखला का ७ वाँ पद हुआ। मुख्यतः इस शृंखला का मुख्य आरंभ को माना जाता है जो सन् २००२ में रिलीज़ हुआ था।


title: ग्रैंड थेफ्ट ऑटो: सैन एंड्रेयास

text: इस गेम में एक खिलाड़ी खुली दुनिया में पहुंच जाता है तथा वहाँ की दुनिया में दी गई कठिनाई को पार करता, वहाँ के लोगों की मदद, मारना आदि कराता रहता है। यह खेल संयुक्त राज्य अमेरिका के काल्पनिक राज्य सैन एंड्रेयास (कैलीफोर्निया) से संबद्ध है। इसमें दिये गये कुछ काल्पनिक शहर हैं, लॉस सेंटॉस (लॉस एंजेलिस) , सैन फियारो (सैन फ्रांसिस्को), लास वेंट्रास (लास वेगास)।


title: ग्रैंड थेफ्ट ऑटो: सैन एंड्रेयास

text: इसमें एक खिलाड़ी है जिसका नाम कार्ल "सीजे" जॉन्सन है जो अपनी माता की मृत्यु का समाचार सुनकर अपने घर लॉस सेंटॉस आता है। वहाँ उसे उसके अव्यवस्थित मित्र तथा परिवार मिलता है तथा वह वहाँ अपने पुराने गैंग को पुनः व्यवस्थित करता है।


title: ग्रैंड थेफ्ट ऑटो: सैन एंड्रेयास

text: वह बेईमान लोगों के साथ घूमता है तथा अपनी माँ के खून की साज़िश का खुलासा कराता है। इस खेल में "ब्लड" तथा "क्राइप्स" नाम के दो गुट हैं जिनमें आपसी मतभेद हैं। यह खेल रिलीज से पहले कई रीव्यूवर्स से गुजरा तथा २००४ का सबसे अच्छा बिकने वाला गेम बना जिसकी उस वर्ष कुल २.७० लाख कॉपीस बिकी। इसी के साथ वह प्ले स्टेशन २ हेतु सबसे अच्छा बिकने वाला गेम बना। यह गेम तथा इसके बनाने वालों का बहुत नाम हुआ साथ ही इसकी नग्नता तथा कुछ आपत्ति जनक चित्र मतभेदों से घिरे रहे। इसके बाद इस शृंखला का अगला रिलीज़ ग्रैंड थेफ्ट ऑटो IV हुआ। जिसका रिलीज़ दिनांक २९ अप्रैल २००८ था। २०१४ में १० वीं सालगिरह पर इसको एंड्रॉयड और आइओएस के लिये जारी किया गया।


title: ग्रैंड थेफ्ट ऑटो: सैन एंड्रेयास

text: यह गेम भी अपने शृंखला के पूर्व दो गेमों जैसा ही निर्मित हुआ था। इस गेम को खेलकर आपको एक रेसिंग, मार धाड़, ऑफ-रोडिंग गेम का अनुभव होगा जिसके हेतु इसमें एक खुली दुनिया का वातावरण बनाया गया है। इसके अंतर्गत कार्ल जॉन्सन (सीजे) एक चलने फिरने, दौड़ने, तैरने, कूदने, मारने आदि हेतु समर्थ है साथ ही उपयोगी बंदूक, चाकू आदि को लेकर लोगों के साथ लड़ भी सकता है। वह कई प्रकार के वाहन जैसे कार, ट्रैक्टर, टैंक, हेलीकॉप्टर, हवाई यान, नौका, साइकल तथा कई प्रकार के बाइक चलाने में भी समर्थ है।


title: ग्रैंड थेफ्ट ऑटो: सैन एंड्रेयास

text: इसमें निर्मित वातावरण से इसका खिलाड़ी इसे अपने तरीके से खेलने हेतु आजाद है। अलग शहरों तथा वस्तुओं को खोलने हेतु इसमें दिए जा रहे मिशनों को पार करना अनिवार्य है जिसे खिलाड़ी अपने फुर्सत में पार कर सकता है। जब मुख्य कहानी के मिशनों की ओर ध्यान न हो तो खिलाड़ी बड़े बड़े खाद्यालयों में भोजन कर सकता है, जिम जा सकता है तथा कपड़ों की दुकान से कपड़े भी ले सकता है। इन सब हेतु मिशन पार करने से प्राप्त धन का उपयोग किया जाता है। बिना आवश्यकता के बंदूक दिखाने, मारने, वाहन छीनने आदि के कारण पुलिस के द्वारा गिरफ्तारी हो सकती है जिससे गेम पुनः शुरू होता है। गुनाहों को दर्शाने हेतु स्क्रीन के ऊपरी कोने में सितारे होते हैं, छोटे गुनाहों से लगभग २ सितारे दिखते हैं परंतु बड़े गुनाहों से ४ सितारे लगते हैं तथा उस समय पुलिस के साथ ही सेना भी पकड़ने आ जाती है। इसमें छोटे छोटे अन्य मिशनों के रूप में पैसे कमाने के साधन है जिसके अंतर्गत टैक्सी चलाने, आपातकालीन एंबुलेंस चलाने,  अग्निशमन कार्य तथा गुंडों से लड़ने पड़ते हैं।


title: ग्रैंड थेफ्ट ऑटो: सैन एंड्रेयास

text: गेम की शुरुआत में सभी स्थान नहीं खुलते, उन्हें खोलने हेतु मिशन को पार करना अनिवार्य है जिससे जिम, दुकान आदि खुलते हैं। शुरू में तो केवल लॉस सेंटॉस तथा उसके दुकान आदि मात्र खुले रहते हैं। ऊपर में ही खिलाड़ी के स्वास्थ्य का मीटर होता है जो उसके स्वास्थ्य को दर्शाता है।


title: ग्रैंड थेफ्ट ऑटो: सैन एंड्रेयास

text: कम्प्यूटर में खिलाड़ी को चलाने हेतु माउस का उपयोग होता है; माउस को घुमाने से ही वह वातावरण को देख सकता है। निशाना लगाने हेतु भी माउस की आवश्यकता होती है। वाहन चलाने हेतु कुंजीपटल के W, A, S, D आदि कुंजियों का उपयोग होता है।


title: ग्रैंड थेफ्ट ऑटो: सैन एंड्रेयास

text: किरदार तैराकी हेतु समर्थ है परंतु अधिक समय तक तेजी से तैरने से वह थक जाता है तथा रुक जाता है। कार आदि के पानी में डूबने पर जल्दी उससे बाहर न निकले तो किरदार की मृत्यु हो जाती है जिससे गेम पुनः शुरू होता है। गेम के प्रोग्रेस को सेव करने हेतु मिशन को पार कर सीजे के निजी आवास में जाना पड़ता है।


title: ग्रैंड थेफ्ट ऑटो: सैन एंड्रेयास

text: रॉकस्टार ने कई खेल सुविधाएँ जोड़कर किरदार के निजीकरण को जोर दिया है। कपड़े, टैटू, बाल के कटिंग तथा आभूषण आदि किरदार के कमाए पैसों से खरीदे जा सकते हैं। अलग अलग साज तथा गलत की खिलाफ लड़ाई आदि से अन्य किरदार तथा उसके मित्र सीजे को सम्मान देते हैं साथ ही यह उसके गर्लफ्रेंड के साथ रिश्तों में भी मिठास लाता है।


title: ग्रैंड थेफ्ट ऑटो: सैन एंड्रेयास

text: स्वास्थ्य हेतु सीजे को उचित आहार की तथा नियमित रूप से जिम जाने की आवश्यकता होती है। गेम के अंदर कार्य करते रहने से सीजे के ड्राइविंग स्किल, तैराकी हेतु श्वास रोकने की क्षमता तथा आंतरिक बल में बढ़ोतरी होती है। सीजे मुख्यतः तीन प्रकार के युद्ध कलाओं (बॉक्सिंग, जुजुत्सु, रेसलिंग) को हाथापाई हेतु सीख सकता है।


title: ग्रैंड थेफ्ट ऑटो: सैन एंड्रेयास

text: सीजे कुछ अन्य रोचक व्यक्तियों से बात चीत भी कर सकता है जिसके हेतु रॉकस्टार नें गेम में लगभग ४,२०० कथन डाले हैं।


title: गर्भनिरोधक गोलियाँ

text: गर्भनिरोधक गोलिया ले कर महिलाएँ बिना किसी चिंता के यौन संबंध बनाती है और अधिक आनंद का अनुभव करती हैं।


title: गर्भनिरोधक गोलियाँ

text: जो आनंद के लिए और अनचाहे गर्भ ठहराव के लिए ठीक हैं। लेकिन सिर्फ आनंद और अनचाहे गर्भ ठहराव को देखना ठीक नही होता। इसके अनेक दुष्परिणाम हैं जो स्वास्थ्य के लिए हानिकारक हैं।गर्भनिरोधक गोलियों के अध्ययन से पता चला है कि लगातार लेने से महिलाओं के मोटापे की शिकायतें बहुत आती हैं। प्रयोगशालाओं में बने एस्ट्रोजेन और प्रोजेस्टेरोन हार्मोन से तैयार गोलियों का ये सबसे बड़ा दुष्प्रभाव है। दवा कंपनियाँ इस दुष्प्रभाव को गर्भनिरोधक के पैकेट पर भी लिखती हैं[1]। इस प्रकार कामकाजी महिलाएँ भी कई समस्याओं को झेलती हैं जिनमें मासिक धर्म के दौरान ही तनाव-जैसी स्थिति शामिल है।


title: गर्भनिरोधक गोलियाँ

text: अनुसंधानकर्ताओं ने करीब दस लाख महिलाओं के मेडिकल रिकॉर्ड्स को अध्ययन में शामिल किया. 15 से 34 साल की इन महिलाओं में किसी में पहले से डिप्रेसन के लक्षण मौजूद नहीं थे। अध्ययन में अनुसंधानकर्ताओं ने पाया कि जो महिलाएं गर्भनिरोधक गोलियों का इस्तेमाल करती हैं, उन्हें बाद में अवसाद की गोलियां लेनी पड़ी या फिर अस्पताल में भर्ती होना पड़ा.


title: गर्भनिरोधक गोलियाँ

text: हाल ही में, गार्डियन वेबसाइट की एक शॉर्ट फ़िल्म, उन युवा महिलाओं पर है, जिनकी मौत ख़ून का थक्का जमने से हुई और वे सब के सब हार्मोनल या गर्भनिरोधक गोलियों का इस्तेमाल कर रही थीं.


title: गर्भनिरोधक गोलियाँ

text: विश्व स्वास्थ्य संगठन के खोज के मुताबिक दुनिया भर में 9.76 करोड़ से ज़्यादा महिलाएं नियमित गर्भनिरोधक गोलियों का इस्तेमाल करती हैं जो स्वास्थ्य के लिए ठीक नहीं होता।


title: गर्भनिरोधक गोलियाँ

text: इस समय गर्भनिरोधक गोलियाँ आम हो चुकी हैं। इनके लेने वाली महिलाएँ गृहिणियाँ भी होती हैं और अफसोस की बात तो यह हैं की अविवाहित महिलाएँ भी होती हैं।


title: ली कचियांग

text: ली का जन्म 1 जुलाई 1955 में अनख्वे प्रांत में एक स्थानीय अधिकारी के घर में हुआ। 1974 में उन्होने स्नातक की। वह 1976 में पार्टी में शामिल हुए और 1978 से 1982 तक विश्वविद्यालय के छात्र संघ के प्रमुख के तौर पर वह छात्र राजनीति में सक्रिय हो गए। 1980 के दशक में वह पार्टी की युवा लीग की शीर्ष श्रेणी में शामिल हुए थे जब हू जिंताओं संगठन के प्रमुख थे। ली को 1998 में हेनान प्रांत में पार्टी के उप सचिव के तौर पर चुना गया और वह 2004 में ल्याओनिंग प्रांत में पार्टी के सचिव बन गए।


title: कार्तिक उरांव

text: कार्तिक उरांव (29 अक्टूबर 1924-8 दिसंबर 1981) एक भारतीय राजनीतिज्ञ थे, जो बिहार राज्य (अब झारखंड) की लोहरदगा लोकसभा सीट से संसद सदस्य थे | उन्होंने 1947 के भारतीय स्वतंत्रता आंदोलन में भी भाग लिया। उन्होंने "अखिल भारतीय आदिवासी विकास परिषद" संगठन भी पाया। वह ओरांव जाती का एक आदिवासी नेता था।


title: कार्तिक उरांव

text: उनका जन्म भारत के झारखंड राज्य के गुमला जिले के करौंदा लिट्टटोली नामक गाँव में हुआ था। उनका जन्म कुरुख समुदाय में हुआ था। वे लोकसभा के एक आदिवासी सदस्य थे। उनके पिता का नाम जायरा उरांव और माता का नाम बिरसी उरांव था। कार्तिक उरांव का नाम कार्तिक था, क्योंकि वह हिंदू कैलेंडर के अनुसार कार्तिक के महीने में पैदा हुआ था और अपने माता-पिता की चौथी संतान था।


title: कार्तिक उरांव

text: 1942 में गुमला से हाई स्कूल की पढ़ाई पूरी करने के बाद, उन्होंने साइंस कॉलेज, पटना से इंटरमीडिएट की परीक्षा पास की और बिहार कॉलेज ऑफ़ इंजीनियरिंग, पटना से इंजीनियरिंग में स्नातक की पढ़ाई पूरी की। इसके बाद, उन्होंने अपनी आगे की पढ़ाई जारी रखी और ग्रेट ब्रिटेन के संस्थानों से कई योग्यताएं हासिल कीं। उन्हें अब तक कुरुख समुदाय के सबसे शिक्षित व्यक्तियों में से एक माना जाता है और विदेशी शिक्षा के अलावा उनके उरांव सदरी (या कुरुख भाषा) के प्रशंसक हैं।


title: टाटा प्ले

text: टाटा प्ले,जो पहले टाटा स्काइ के नाम से जाना जाता था, भारत का एक डीटीएच सेटेलाइट टेलिविज़न प्रदाता है। टाटा स्काई एमपीईजी-२ डिजिटल संपीडन प्रोद्योगिकी का इस्तेमाल करता है। यह इनसेट-४ऐ (INSAT-4A) द्वारा 83.0° ई पर संचारण करता है।


title: टाटा प्ले

text: टाटा प्ले एक संयुक्त उद्यम है जिसमे ८०% भागीदारी टाटा समूह की है जबकि २०% हिस्सेदारी स्टार टीवी की है | टाटा प्ले २००६ में शुरू की गयी और वर्तमान समय में इसमें १४० से भी ज्यादा चैनल उपलब्ध करता है। कंपनी प्रसारण के लिए ब्रिटिश ब्राडकास्टिंग कंपनी स्काई का बैंड इस्तेमाल करता है।


title: टाटा प्ले

text: अक्टूबर २००८, कंपनी ने टाटा स्काई + कघोषणा की जिसमें कई नई सुविधाएं हैं। इसमें उपयोगकर्ता एमपीईजी-४ संगत की ४५ घंटे की रिकॉर्डिंग कर सकता है। टाटा प्लेे के पास वर्तमान में लगभग २७६ चैनल्स और २१ रेडियो चैनल्स हैं।


title: देवी अहिल्या विश्वविद्यालय

text: "इन्दौर विश्वविद्यालय" सन १९६४ में स्थापित हुआ था। सन १९८८ में देवी अहिल्या बाई होल्कर की स्मृति में विश्वविद्यालय का नाम बदल कर देवी अहिल्या विश्वविद्यालय कर दिया गया।


title: माधव निदान

text: माधवनिदानम् आयुर्वेद का प्रसिद्ध प्राचीन ग्रन्थ है। इसका मूल नाम 'रोगविनिश्चय' है। यह माधवकर द्वारा प्रणीत है जो आचार्य इन्दुकर के पुत्र थे और ७वीं शताब्दी में पैदा हुए थे।


title: माधव निदान

text: एक ही ग्रन्थ द्वारा तत्कालीन समस्त रोगों के निदान के लिये इस ग्रन्थ का निर्माण किया गया था। चिकित्सकों द्वारा रोगों के निदान में उत्पन्न तत्कालीन सभी कठिनाइयों का समाधान इस ग्रन्थ में उपस्थित था। अतः इस ग्रन्थ को रोगनिदान के सर्वश्रेष्ठ ग्रन्थ के रूप में चिकित्सा-जगत में मान्यता मिली। इस ग्रन्थ की महत्ता का वर्णन परवर्ती आचार्यों ने '"निदाने माधवः श्रेष्ठः"' (निदान में माधव श्रेष्ठ हैं) कहकर किया है तथा लघुत्रयी के अन्तर्गत इसे स्थान दिया गया है। माधवकर ने इस ग्रन्थ के अन्त में लिखा है कि सभी रोगों के सम्यक् विनिश्चय के लिए अन्य ग्रन्थों एवं तत्कालीन चिकित्सा-जगत में प्रचलित सर्वश्रेष्ठ नैदानिक विषय-सामग्री को एकत्र करके इस ग्रन्थ में संकलित किया गया है।


title: माधव निदान

text: इस ग्रन्थ के निर्माण में चिकित्सा-जगत में तत्कालीन प्रचलित अनेक मुनियों के ज्ञान को रोगों के पंचनिदान उपद्रव एवं अरिष्ट लक्षणों के रूप में समाहित किया गया है। वस्तुतः इस ग्रन्थ के निर्माण में प्रमुख रूप से चरकसंहिता, सुश्रुतसंहिता एवं अष्टांगहृदय आदि ग्रन्थों से संग्रहीत रोगनिदान एवं इन संहिताओं में अनुपलब्ध रोगों के निदान का तत्कालीन अन्य ग्रन्थों एवं स्वयं के नैदानिक अनुभव के आधार पर संकलन करके श्रीमाधवकर द्वारा रोगविनिश्चय नामक इस नैदानिक ग्रन्थ का प्रणयन हुआ है। माधवकर का अभिमत है कि अल्प मेधस्वी वैद्यों द्वारा विविध चिकित्सा-ग्रन्थों के उपयोग के बिना भी मात्र इस एक ग्रन्थ के सम्यक् उपयोग से सभी रोगों का सम्यक् निदान किया जा सकता है।


title: माधव निदान

text: हेतु-लिंग-औषध रूपी आयुर्वेद के त्रिस्कन्ध के अन्तर्गत प्रथम दो स्कन्धों - हेतु एवं लिंग का विवेचन ही माधवनिदानम् में किया गया है। संपूर्ण ग्रंथ दो भागों में विभाजित है-


title: माधव निदान

text: दोनों भागों में ६९ अध्याय हैं। माधवनिदान के प्रथम अध्याय में पञ्चनिदान (निदान, पूर्वरूप, रूप, उपशय और सम्प्राप्ति) का सामान्य वर्णन करने के पश्चात् द्वितीय अध्याय से उनसठवें (६९) अध्यायों तक ज्वर आदि तत्कालीन प्रचलित सभी रोगों के निदान का वर्णन किया गया है तथा ग्रन्थ के अन्त में विषयानुक्रमणिका देकर ग्रन्थ को इतिश्री प्रदान की गई है।


title: माधव निदान

text: यद्यपि यह ग्रन्थ अत्यधिक सरल है तथापि पश्चात्कालीन चिकित्सकों एवं आचार्यों को ग्रन्थ के पठन-पाठन एवं रोगों के निदान में उत्पन्न कठिनाइयों को दूर करने के लिए बृहत्त्रयी के समान ही इस ग्रन्थ पर भी बहुत सी व्याख्यायें लिखी गई। वर्तमान में माधवनिदान पर विजयरक्षित और श्रीकण्ठदत्त द्वारा (पंचनिदान से अश्मरीनिदान पर्यन्त व्याख्या विजयरक्षित द्वारा एवं प्रमेह-प्रमेहपिडकानिदान से ग्रन्थसमाप्ति पर्यन्त व्याख्या उनके शिष्य श्रीकण्ठदत्त द्वारा) रचित मधुकोश एवं वाचस्पति वैद्य द्वारा रचित आतंकदर्पण व्याख्यायें पूर्ण रूप में उपलब्ध है। इनमें भी मधुकोश व्याख्या का अधिक प्रचलन होने के कारण आतंकदर्पण व्याख्या भारतभर में कतिपय वृद्ध वैद्यों के पास ही प्राप्त होती है।


title: माधव निदान

text: आयुर्वेद शास्त्र के तीन प्रमुख सूत्र हैं- (१) हेतु ज्ञान (२) लिंगज्ञान (३) औषध ज्ञान। हेतु ज्ञान का अर्थ है- रोग किस कारण से उत्पन्न हुआ, यह जानकारी रखना। 'लिंग ज्ञान' का अर्थ है, रोग का विशेष लक्षण का ज्ञान प्राप्त करना। औषधि ज्ञान का तात्पर्य है, अमुक रोग में अमुक औषधि का प्रयोग करना। ठीक तरह से रोग का ज्ञान प्राप्त होने पर ही उस रोग की चिकित्सा सफल होती हैं। इसलिये पहले रोग की परीक्षा करें, उसे पहचानें, पश्चात् औषधि की व्यवस्था करें।


title: माधव निदान

text: माधव निदान मूलतः रोग निदान का ग्रंथ है जिनमें संपूर्ण रोगों के नैदानिक लक्षणों का विवरण उपलब्ध है। प्राचीन एवं अर्वाचीन पद्धति से रोगों के निदान का विस्तृत वर्णन मिलता है।


title: माधव निदान

text: निदान का सैद्धांतिक सूत्र पञ्चनिदान तथा रोगों की साध्य-असाध्यता का विशद वर्णन प्राप्त होता है। आयुर्वेद में वर्णित सभी रोगों के विस्तृत निदान के अतिरिक्त मसूरिका आदि कतिपय


title: माधव निदान

text: रोगों का स्वतंत्र अध्याय में वर्णन किया गया है। बृहद्त्रयी के समान इन्हें 'स्थानों' में विभक्त नहीं किया गया है बल्कि दो खण्डों में संकलित किया गया है। बहुत कुछ लघुत्रयी की संहिताओं


title: अणुगति सिद्धांत

text: पदार्थ की विभिन्न अवस्थायों में अणुओं कीगति भिन्न भिन्न प्रकार की होती है, अंतरा-अणुक दूरी भिन्न-भिन्न होती है तथा अंतरा-अणुक बल भी भिन्न-भिन्न होता है | इसीलिए पदार्थ की विभिन्न अवस्थायों में भौतिक गुण भी भिन्न-भिन्न होते हैं | उदाहरण के लिए, पदार्थ की ठोस अवस्था में उसका एक निश्चित आयतन व निश्चित आकृति होती है, द्रव अवस्था में उसका आयतन को निश्चित होता है लेकिन आकृति कोई निश्चित नहीं होती है तथा गैस अवस्था में न तो आयतन निश्चित होता है न ही आकृति | इन गुणों की व्याख्या अणुगति सिद्धांत द्वारा की जाती है |


title: अणुगति सिद्धांत

text: (1) ठोस के अणु एक नियमित क्रम में सजे होते हैं | प्रत्येक अणु की एक निश्चित अवधि होती है | ये अणु अपनी स्थिति के इधर उधर कम्पनिक गति करते रहते हैं, लेकिन अपना स्थान नहीं छोड़ते हैं | इसीलिए ठोस का आयतन तथा आकृति निश्चित होती है |


title: अणुगति सिद्धांत

text: (2) ठोस में अंतरा-अणुक दूरी बहुत कम होती है | सामान्यतः यह अंतरा-अणुक दूरी, द्रव के अपेक्षा कम होती है |


title: अणुगति सिद्धांत

text: (3) ठोस में अणुओं के बीच सर्वाधिक आकर्षण बल लगता है | इसी बल के कारण ठोस में अणु अपने स्थान पर बने रहते हैं तथा एक स्थान से दूसरे स्थान तक चलने के लिए स्वतंत्र नहीं होते हैं, बल्कि अपने स्थान पर रहकर ही इधर उधर कम्पनिक गति करते हैं |


title: अणुगति सिद्धांत

text: (4) ठोस को गर्म करने पर उसके अणुओं का दोलन आयाम बढ़ जाता है जिससे उनके बीच की औसत दूरी बढ़ जाती है अर्थात ठोस का प्रसार हो जाता है | इसे ठोस का उष्मीय प्रसार कहते हैं |


title: अणुगति सिद्धांत

text: (1) द्रव में अणुओं की स्थिति निश्चित नहीं होती हैं, केवल वे द्रव के भीतर ही विभिन्न चालो से विभिन्न दिशाओ में अनियमित गति करते रहते हैं |


title: अणुगति सिद्धांत

text: (4) द्रव को गर्म करने पर उसके अणुओं के बीच की औसत दूरी बढ़ जाती है, जिससे द्रव का उष्मीय प्रसार कहते हैं |


title: अणुगति सिद्धांत

text: (5) द्रव को बहुत अधिक गर्म करते रहने पर एक ऐसी अवस्था आती है, जबकि अणुओं की औसत उर्जा इतनी बढ़ जाती है की वे पारस्परिक आकर्षण बल को पार करके द्रव की सतह के बाहर जाने के लिए स्वतंत्र हो जाते हैं | इसे द्रव का वाष्पन कहते हैं |


title: अणुगति सिद्धांत

text: (1) किसी गैस के सभी अणु समान, सुदृढ़ तथा अति-सूक्ष्म गोलाकार कण होते हैं | इनका आयतन, गैस के आयतन की तुलना में नगण्य होता है |


title: चम्पावत जिला

text: चम्पावत भारतीय राज्य उत्तराखण्ड का एक जिला है। इसका मुख्यालय चंपावत नगर में है। उत्तराखंड का ऐतिहासिक चंपावत जिला अपने आकर्षक मंदिरों और खूबसूरत वास्तुशिल्प के लिए दुनिया भर में प्रसिद्ध है। पहाड़ों और मैदानों के बीच से होकर बहती नदियां यहाँ अद्भुत छटा बिखेरती हैं। चंपावत में पर्यटकों को वह सब कुछ मिलता है जो वह एक पर्वतीय स्थान से चाहते हैं। वन्यजीवों से लेकर हरे-भरे मैदानों तक और ट्रैकिंग की सुविधा, सभी कुछ यहां पर है।


title: चम्पावत जिला

text: चंपावत समुद्र तल से 1615 मीटर की ऊंचाई पर स्थित है। चंपावत नगर कई सालों तक कुमाऊं के शासकों की राजधानी रहा है। चन्द शासकों के किले के अवशेष आज भी चंपावत में देखे जा सकते हैं।


title: चम्पावत जिला

text: जिले के प्रशासनिक मुख्यालय चंपावत नगर में स्थित हैं। प्रशासनिक कार्यों से जिले को ५ तहसीलों और २ उप-तहसीलों में बांटा गया है। ये हैं: चंपावत, लोहाघाट, पाटी, बाराकोट, श्री पूर्णागिरी, पुल्ला गुमदेश तथा मंच । इसके अतिरिक्त, जिले को ४ विकासखंडों में भी बांटा गया है: चंपावत, लोहाघाट, पाटी और बाराकोट। पूरा जिला अल्मोड़ा संसदीय क्षेत्र के अंतर्गत आता है, और इसमें २ उत्तराखण्ड विधानसभा निर्वाचन क्षेत्र हैं; लोहाघाट और चम्पावत।


title: चम्पावत जिला

text: यह मंदिर भगवान शिव को समर्पित है। इस मंदिर का निर्माण चन्द शासन ने करवाया था। इस मंदिर की वास्तुकला काफी सुंदर है। ऐसा माना जाता है कि बालेश्वर मंदिर का निर्माण 10-12 ईसवी शताब्दी में हुआ था।


title: चम्पावत जिला

text: यह मनोकामना मंदिर है, इस मंदिर में आकर भक्तजन अपनी मनोकामना व्यक्त करते हैं और उनकी मनोकामना अवश्य पूर्ण होती है। यह मंदिर अति रमणीय है तथा इस मंदिर का परिसर भी अति सुन्दर है। आप भी आकर पुण्य कमायें।


title: चम्पावत जिला

text: यह सिक्खों के प्रमुख धार्मिक स्थानों में से एक है। यह स्थान चम्पावत नगर से 72 किलोमीटर की दूरी पर स्थित है। कहा जाता है कि सिक्खों के प्रथम गुरु, गुरुनानक जी यहां पर आए थे। यह गुरुद्वारा जहां पर स्थित है वहां लोदिया और रतिया नदियों का संगम होता है। गुरुद्वार परिसर पर रीठे के कई वृक्ष लगे हुए हैं। ऐसा माना जाता है कि गुरु के स्पर्श से रीठा मीठा हो जाता है। गुरुद्वारा के साथ में ही धीरनाथ मंदिर भी है। बैसाख पूर्णिमा के अवसर पर यहां मेले का आयोजन किया जाता है।


title: चम्पावत जिला

text: यह पवित्र मंदिर पूर्णनागिरी पर्वत पर स्थित है। यह मंदिर टनकपुर से 20 किलोमीटर, ठुलीगाड़ से 12 किलोमीटर तथा चम्पावत नगर से 92 किलोमीटर की दूरी पर स्थित है। पूरे देश से काफी संख्या में भक्तगण इस मंदिर में आते हैं। इस मंदिर में सबसे अधिक भीड़ चैत्र नवरात्रों (मार्च-अप्रैल) में होती है। यहां से होकर काली नदी भी प्रवाहित होती है जिसे यहाँ शारदा के नाम से जाना जाता है।


title: चम्पावत जिला

text: यह जगह चम्पावत नगर से 56 किलोमीटर की दूरी पर स्थित है। इसके साथ ही यह स्थान स्वामी विवेकानन्द आश्रम के लिए भी प्रसिद्ध है जो कि खूबसूरत श्यामातल झील के तट पर स्थित है। इस झील का पानी नीले रंग का है। यह झील 1.5 वर्ग किलोमीटर क्षेत्र में फैली हुई है। इसके अलावा यहां लगने वाला झूला मेला भी काफी प्रसिद्ध है।


title: चम्पावत जिला

text: यह स्थान नेपाल सीमा के समीप स्थित है। इस जगह पर काली और सरयू नदियां आपस में मिलती हैं। पंचेश्रवर भगवान शिव के मंदिर के लिए अत्यंत प्रसिद्ध है। काफी संख्या में भक्तगण यहां लगने वाले मेलों के दौरान आते हैं। और इन नदियों में डूबकी लगाते हैं।


title: चम्पावत जिला

text: यह जगह चम्पावत से 45 किलोमीटर की दूरी पर स्थित है। यह खूबसूरत जगह वराही मंदिर के नाम से जानी जाती है। यहां बगवाल के अवसर पर दो समूह आपस में एक दूसरे पर पत्थर फैंकते हैं। यह अनोखी परम्परा रक्षा बन्धन के अवसर पर की जाती है।


title: चम्पावत जिला

text: यह ऐतिहासिक शहर चम्पावत नगर से 14 किलोमीटर की दूरी पर स्थित है। यह स्थान लोहावती नदी के तट पर स्थित है और अपनी प्राकृतिक सुंदरता के लिए भी काफी प्रसिद्ध है। इसके अलावा यह स्थान गर्मियों के दौरान यहां लगने वाले बुरास के फूलों के लिए भी जाना जाता है।


title: चम्पावत जिला

text: अब्बोट माउंट बहुत ही खूबसूरत जगह है। इस स्थान पर ब्रिटिश काल के कई बंगले मौजूद हैं। 2001 मीटर की ऊंचाई पर स्थित यह खूबसूरत जगह लोहाघाट से 11 किलोमीटर की दूरी पर स्थित है।


title: केन विलियमसन

text: केन स्टुअर्ट विलियमसन (जन्म 8 अगस्त 1990) न्यूजीलैंड के एक अंतरराष्ट्रीय क्रिकेटर हैं जो वर्तमान में न्यूजीलैंड की राष्ट्रीय टीम के कप्तान हैं। वह दाएं हाथ के बल्लेबाज और कभी-कभार ऑफ स्पिन गेंदबाज हैं और उन्हें दुनिया के बेहतरीन बल्लेबाजों में से एक माना जाता है। [१] वह इंडियन प्रीमियर लीग में सनराइजर्स हैदराबाद के कप्तान भी हैं। [२] विलियमसन न्यूजीलैंड में घरेलू क्रिकेट में उत्तरी जिलों के लिए खेलते हैं और इंग्लिश काउंटी क्रिकेट में ग्लॉस्टरशायर और यॉर्कशायर दोनों के लिए खेले हैं।


title: केन विलियमसन

text: 2021 ICC टेस्ट टीम ऑफ़ ईयर में कप्तान केन विलियमसन को चुना गया था | इसका बड़ा कारन न्यूजीलैंड ने जो  2021 में टेस्ट चैम्पियनशिप के फाइनल में भारतीय टीम को मात दी थी क्योकि उस समय कीवी टीम की कमान केन विलियमसन के हाथों में ही थी |


title: केन विलियमसन

text: इंग्लैंड में सबसे तेज 1000 रन बनाने का रिकॉर्ड भी केन विलियमसन के नाम है |  उन्होंने महज 17 इनिंग्स में 1000 रन पूरे  किये है | 2018 में  विलियमसन ने वनडे में अपने 5000 रन पूरे किए थे ,वह वनडे में चौथा सबसे तेज पांच हजार रन पूरा करने वाले खिलाड़ी है |


title: केन विलियमसन

text: IPL 2022 में सनराइजर्स हैदराबाद ने केन विलियमसन को रिटेन किया था, उन्हें सनराइजर्स हैदराबाद ने 14 करोड़ रुपए देकर रिटेन किया था |


title: लस्ट स्टोरीज़

text: लस्ट स्टोरीज़ चार जाने-माने निर्देशकों - अनुराग कश्यप, जोया अख्तर, दिबाकर बनर्जी और करण जौहर की लघुफिल्मों का संकलन नेटफ्लिक्स की सीरीज के लिए है। शादी से पहले अफेयर, शादी, शादी के बाद अफेयर से लेकर लॉन्ग डिस्टेंस रिलेशनशिप और लिव-इन रिलेशनशिप, यानी कि फिल्म कई तरह से मर्द और औरत के रिश्ते में से औरतों के पक्ष को एक्सप्लोर करती है।


title: लस्ट स्टोरीज़

text: पहले चैप्टर में अनुराग कश्यप एक शादीशुदा प्रोफेसर और स्टूडेंट का प्रेम दिखाते हैं। दूसरा चैप्टर जोया अख्तर निर्देशित है और एक काम वाली बाई का किस्सा दिखाता है। तीसरे चैप्टर में दिबाकर बनर्जी एक अधेड़ उम्र की बैंकर को स्विमसूट में दिखाते हैं जो अपने परिवार से बचकर अपने हिस्से का वक्त गुजारने आई है। चौथा चैप्टर अपने नए-नवेले पति से असंतुष्ट एक बीवी की तलाश दिखाता है।


title: लस्ट स्टोरीज़

text: लस्ट स्टोरीज़ का जवाब सकारात्मक था, आलोचकों ने फिल्मों के चित्रण और महिला कामुकता की खोज की सराहना करते हुए, एक विषय जिसे शायद ही कभी भारतीय फिल्मों में निपटाया गया था। फ़िल्म आलोचक आलका साहनी ने महिलाओं की आश्रय का इस्तेमाल किया, जबकि महिलाओं की आश्रित कामुकता पर चर्चा करते हुए एक महिला के शरीर के रूपक को डुप्टा में लपेटा जाता है, एक विषय जिसने कथा में केंद्रीय स्थिति ली; उन्होंने भारतीय फिल्म उद्योग में संभावित रूप से अमूर्त "वैंप" के रूप में सक्रिय यौन जीवन रखने वाली महिलाओं के साथ ऐसी प्रतिक्रियात्मक रूढ़िवादों के विचलन में नैदानिक के रूप में विषय वस्तु को संभालने की सराहना की। फिल्म में कायरा आडवाणी का हस्तमैथुन दृश्य, एक वाइब्रेटर का उपयोग करके, महिलाओं की कामुकता के स्पष्ट चित्रण के लिए प्रशंसा की गई थी।


title: लस्ट स्टोरीज़

text: न्यूज़ मिनट के मृदुला आर ने भावनाओं को प्रतिबिंबित किया क्योंकि उन्होंने महिलाओं की ईमानदार चित्रण, उनकी "मुक्ति, विचार, [और] निर्णयों" में फिल्म की नवीनता की सराहना की। अन्य "गौरवशाली महिलाओं [जो] जिद्दी और कठोर रूप से रीलों को पकड़ते हैं" और "कभी-कभी पसंद नहीं करते, लेकिन निश्चित रूप से संबंधित महिलाएं जो आमतौर पर हमारी स्क्रीन को दूर करती हैं" की भी सराहना करते थे। टिप्पणीकारों ने महिला नायक के फिल्म के उपयोग में सूक्ष्मता के प्रति सकारात्मक प्रतिक्रिया दी; वे इस तथ्य से विशेष रूप से प्रभावित हुए थे कि सभी कहानियों में महिला नायक "इसके बारे में अप्रिय होने के बिना" थे और कैसे वे "विशिष्ट रूप से अलग परिप्रेक्ष्य से कहानियों को बताने के लिए" बनाए गए थे।


title: स्लोवेनिया

text: स्लोवेनिया (Slovenia), आधिकारिक तौर पर 'स्लोवेनिया गणराज्य', मध्य यूरोप में स्थित आल्प्स पर्वत से लगा हुआ भूमध्य की सीमा से लगा देश है। स्लोवेनिया की सीमा पश्चिम में इटली, दक्षिण-पश्चिम में एड्रियाटिक सागर, दक्षिण और पूर्व में क्रोएशिया, उत्तर-पूर्व में हंगरी और उत्तर में आस्ट्रिया स्थित है। देश की राजधानी और सबसे बड़ा शहर ल्युब्ल्याना है। स्लोवेनिया 20,273 वर्ग किमी क्षेत्रफल में फैला हुआ देश है, जिसकी जनसंख्या लगभग 20 लाख है। स्लोवेनिया का 40% अंदरूनी भू-भाग उठा हुआ पर्वतीय और पठारीय है। स्लोवेनिया का सबसे ऊंचा शिखर माउंट त्रिग्लेव 2,864 मीटर (9,396 फीट) और सबसे निचली बिंदु समुद्र तल पर एड्रियाटिक सागर है। देश की बहुसंख्यक जनसंख्या स्लोवेनियाई भाषा का प्रयोग करती है, जो देश की आधिकारिक भाषा भी है। इसके अलावा स्थानीय स्तर पर संरक्षित भाषा हंगरी और इटालियन है।


title: स्लोवेनिया

text: स्लोवेनिया आकार में बेहद छोटा सही, लेकिन है बेहद शानदार। इटली, ऑस्ट्रिया, हंगरी व क्रोएशिया से घिरा स्लोवेनिया एक समय में ऑस्ट्रो-हंगेरियन साम्राज्य का हिस्सा हुआ करता था। अब वह एक आजाद देश है। अतीत में स्लोवेनिया के अलग-अलग भौगोलिक हिस्से कई पड़ोसी देशों के प्रभुत्व में रहे हैं। इसलिए वहां कई तरह की संस्कृतियों का मिश्रण दिखाई देता है। कहा जाता है कि यूरोप की सारी खासियतों को एक में मिला दिया जाए तो वह स्लोवेनिया का रूप बन जाता है।


title: स्लोवेनिया

text: इस छोटे से देश में प्रचुर मात्रा में पर्वत, नेशनल पार्क, ऎतिहासिक शहर, पत्थरों के भग्नावशेष सरीखे गांव, खुले एल्पाइन पठार, अद्भुत भूमिगत गुफाएं, कंदराओं से निकलती उफनती नदियां, सूरज की रोशनी से नहाया भूमध्य सागर का तट, किले, संग्रहालय... बहुत कुछ है। यहां के आधे इलाके में जंगल हैं और उनमें कई दुर्लभ किस्में सुरक्षित हैं। सैलानियों के लिए इतनी तरह की गतिविधियां और आकर्षण हैं कि दिन गुजरते पता नहीं चलेगा। शांत और सुखद इतना कि यूरोप आने वाले कई सैलानी स्लोवेनिया को अपना बेस बनाकर आसपास के देश घूमते हैं।


title: स्लोवेनिया

text: स्लोवेनिया में राष्ट्रीय स्तर पर एक नेशनल पार्क, ट्रिग्लेव नेशनल पार्क, दो क्षेत्रीय पार्क, कोजांस्की पार्क और स्कोजन गुफाएं, तीन लैंडस्केप पार्क और एक नेशनल रिजर्व है। पालिका स्तर पर एक क्षेत्रीय पार्क और पूरे स्लोवेनिया में फैले 34 लैंडस्केप पार्क हैं। हाल के सालों में स्की रिजॉर्ट स्लोवेनिया में पर्यटन का प्रमुख चेहरा बनकर उभरे हैं। यहां इतनी बर्फ रहती है कि माउंट कैनिन के स्कीइंग स्लोप पर मई के महीने तक स्कीइंग की जा सकती है। स्लोवेनिया के दूसरे सबसे बड़े शहर मारिबोर के पास मारिबोस्र्को पोहेर्जे ढलानों पर तो एल्पाइन स्कीइंग विश्वकप की प्रतिस्पर्धाएं होती हैं।


title: स्लोवेनिया

text: स्लोवेनिया अपने स्पा टूरिज्म और गरम पानी के सोतों के लिए भी काफी जाना जाता है। यहां के प्राकृतिक झरनों में पानी का तापमान और उसकी खूबियां भी अलग-अलग हैं। इनके अलावा ब्लेड झील है जिसे ज्वेल ऑफ जूलियन आल्प्स भी कहा जाता है। दो किलोमीटर से ज्यादा लंबी और सवा किलोमीटर से ज्यादा चौड़ी यह झील कहीं-कहीं तीस मीटर तक गहरी है। झील की पृष्ठभूमि में बर्फ से लदे पहाड़, आसपास गरम सोतों से आता पानी और झील के बीच में छोटा सा द्वीप, जिस पर बना है एक छोटा सा किला, इस पूरे इलाके को बेपनाह खूबसूरत बनाते हैं, मानो कोई पेंटिंग सामने रख दी गई हो। ब्लेड को इसीलिए स्लोवेनिया की सबसे खूबसूरत पहचान और सबसे लोकप्रिय टूरिस्ट स्थल माना जाता है।


title: मुद्राशास्त्र

text: मुद्राशास्त्र इतिहास और संस्कृति को जानने का सर्वाधिक विश्वनीय और दिलचस्प माध्यम है। मुद्राओं की धातु, शिल्प और प्रतीकों के माध्यम से उनका काल और मूल्य निर्धारण किया जाता है तथा उनके सूक्ष्म अध्ययन से उस समय के समाज की आर्थिक, सामाजिक और सांस्कृतिक अवस्था को जाना जा सकता है। यह एक छंद भी है |


title: माया वर्ग

text: मनोरंजक गणित में n कोटि (आर्डर) का माया वर्ग या 'मैजिक वर्ग' (magic square) n संख्याओं (प्रायः पूर्णांकों) का ऐसा विन्यास (arrangement) होता है कि सभी पंक्तियों, स्तम्भों, एवं दोनों विकर्णों में स्थित संख्याओं का योग समान होता है। इसे 'अंक यंत्र' भी कहते हैं।


title: माया वर्ग

text: प्रत्येक पंक्ति, स्तम्भ या विकर्ण (diagonal) का योग माया नियतांक (magic constant) M कहलाता है। इसे 'माया योगफल' (मैजिक सम) भी कहते हैं। किसी सामान्य माया वर्ग का माया नियतांक केवल उसके कोटि "n" पर ही निर्भर है और इसका मान


title: माया वर्ग

text: अंक यंत्र एक वर्ग के विभिन्न खानों में व्यवस्थित संख्याओं के उस समूह को कहते हैं जिसमें प्रत्येक पंक्ति, उर्ध्वाधर स्तंभ और विकर्ण में आने वाली संख्याओं का योग समान होता है। पंक्तियों और स्तंभों में खानों की संख्या सदैव समान होती है। एक पंक्ति या स्तंभ में विद्यमान खानों की संख्या उस वर्ग का पद कहलाती है। जैसे एक वर्ग की 9 छोटे खानों में इस प्रकार बाँटा जाए कि प्रत्येक पंक्ति तथा स्तंभ में तीन-तीन खानें हों तो यह तीन पद का वर्ग कहलाएगा। तीन पद के वर्ग में जो अंक से बनाया जा सकता है वह सामने के चित्र में दिखाया गया है।


title: माया वर्ग

text: चीन में इस यंत्र को लोशु (Lo Shu Square) कहते हैं। भारत, चीन और एशिया के ही कुछ अन्य देशों में इसका प्रयोग ताबीज के रूप में होता है। व्यापारी इसे अपनी दुकानों की दीवारों पर लाल रंग से लिखते हैं। शायद ये इसे शुभ मानते हैं।


title: माया वर्ग

text: चार पद का भी अंक यंत्र होता है। इसका आविष्कार भारत के प्राचीन गणितज्ञों ने किया था। खजुराहो के पार्श्वनाथ मंदिर में इसे खुदा हुआ पाया गया है। इसे वैज्ञानिक जाति का यंत्र कहते हैं।


title: माया वर्ग

text: मद्रास के प्रोफेसर वेंकटरमन द्वारा बनाया हुआ एक यंत्र यहाँ दिखाया गया है। यह समरूप जाति का है। इसकी प्रथम पंक्ति भारत के प्रसिद्ध गणितज्ञ और अंकों के जादूगर, श्रीनिवास रामानुज की जन्मतिथि है 22-12-1887।


title: माया वर्ग

text: तंत्र साहित्य में माया वर्ग को 'यन्त्र' कहा गया है। नारायण पण्डित ने इसे 'भद्र गणित' कहा है और अपने गणितकौमुदी नामक ग्रन्थ में ज्यामिति, बीजगणित और माया वर्ग का विशेष वर्णन किया है। वराहमिहिर द्वारा रचित बृहत्संहिता के 'गन्धयुक्ति' नामक अध्याय में ४ क्रम का निम्नलिखित मायावर्ग दिया है-


title: दो रास्ते

text: दो रास्ते 1969 में बनी हिन्दी भाषा की फिल्म है। इसका निर्देशन और निर्माण राज खोसला ने किया। इसमें राजेश खन्ना जिम्मेदार पुत्र और मुमताज़ को उनकी प्रेमिका के रूप में चित्रित किया गया है। बलराज साहनी और कामिनी कौशल बड़े बेटे और उनकी पत्नी की भूमिका निभाते हैं। प्रेम चोपड़ा हठी बेटे और बिन्दू उनकी पत्नी की भूमिका को निभाते हैं जो विवादों को जन्म देते हैं।


title: दो रास्ते

text: यह गुप्ता परिवार की कहानी है।गुप्ता परिवार श्रीमती गुप्ता (वीना), बड़ा बेटा नवेन्द्रू गुप्ता (बलराज साहनी), नवेन्द्रू की पत्नी माधवी (कामिनी कौशल); दूसरा बेटा बिरजू गुप्ता (प्रेम चोपड़ा); तीसरा बेटा, सत्येन गुप्ता (राजेश खन्ना); एक बेटी गीता (कुमुद बोले), और नवेन्द्रू का बेटा, राजू (जूनियर महमूद) से मिलकर बना है। परिवार को बिरजू के लिए प्रसाद (असित सेन) और उनकी पत्नी भागवंती (लीला मिश्रा) से शादी का प्रस्ताव मिलता है, जिसे परिवार स्वीकार कर लेता है। दुल्हन बनने वाली नीलू (बिन्दू) विदेश में रही है और उसका दृष्टिकोण गैर-पारंपरिक है, और यह गुप्ता परिवार के साथ पहली बैठक में वह जता देती है।


title: दो रास्ते

text: श्रीमती गुप्ता इसको बिल्कुल पसंद नहीं करती हैं, लेकिन नवेन्द्रू उन्हें मना लेता है, और शादी हो जाती है। नीलू की एक सुंदर और तेजस्वी छोटी बहन रीना (मुमताज़) है। वह भी सत्येन के समान कॉलेज में जाती है और दोनों गलतफहमी के बीच मिलते हैं और अंततः दोनों एक-दूसरे के प्यार में पड़ जाते हैं। नवेन्द्रू ने एक साहूकार से बड़ी राशि का ऋण ले रखा है, और जब भुगतान करने का समय आता है, तो नवेन्द्रु के पास पर्याप्त धन नहीं होता है। बिरजू की पत्नी नवेन्द्रू से धन साझा करने से इंकार कर देती है। घर में गलतफहमी और झगड़े होते हैं, और अंततः नीलू और बिरजू अपने अलग घर पर चले जाते हैं। गुप्ता परिवार अपने लेनदारों को घर खो देता है, जबकि बिरजू और नीलू विलासिता का जीवन जीते हैं। इस बीच, सत्येन ने अपनी प्रेमिका रीना के साथ खुशहाल वैवाहिक जीवन की उम्मीद छोड़ दी है। इन समस्याओं को परिवार कैसे हल करेगा, यह फिल्म में दिखाया गया है।


title: 300 (फ़िल्म)

text: "'300" वर्ष २००६ की अंग्रेजी भाषा में बनी अमेरिकी मिथकीय युद्ध गाथा प्रधान फ़िल्म है, जो १९९८ में प्रकाशित फ्रैंक मिलर एवं लिन वैर्ले द्वारा रचित इसी समान नाम की काॅमिक्स श्रंखला पर आधारित है। दोनों की कहानियों में थेर्मोपायलेय के रण में हुए फ़ारसियों के साथ हुई युद्ध को पूनर्वर्णित किया गया है। फ़िल्म का निर्देशन ज़ैक स्नायडर ने किया है, साथ ही मिलर ने कार्यकारी निर्माता के साथ परामर्शदाता की बागडोर संभाली है। फ़िल्मांकन का काम बेहद सुपर-इम्पोजिशन क्रोमा की तकनीक के साथ किया गया है, जोकि मूल काॅमिक्स पुस्तक में चित्रों के सहारे हुबहू दोहराया गया है।


title: 300 (फ़िल्म)

text: कहानी का सार राजा लियोनिडैस (जेरार्ड बटलर) के इर्द-गिर्द घुमती है, जिन्होंने अपने ३०० स्पार्टा के साथ खुद को देवता समान सर्वेसर्वा समझने वाले फारसियों के राजा ज़ेर्क़िएस (रोड्रिगो सैन्टोरो) और उसकी ३००,००० हमलावर सिपाहियों के विरुद्ध महान लड़ाई लड़ता है। इस युद्ध के उत्साह को कायम रखने के लिए, रानी गोर्गो (लेना हेडी) स्पार्टा के लोगों से अपनी पति के लिए प्रोत्साहन पाने की कोशिश करती है। फ़िल्म में कथनात्मक के तौर पर स्पार्टा सिपाही डिलिओस (डेविड वेनहैम) की आवाज ली गई है। फ़िल्म की कथावाचक की तकनीकी शैली में, विभिन्न हैरतअंगेज प्राणियों के साथ, उन ३०० लोगों की साथ यह एक ऐतिहासिक मिथकीय गाथा बन गई है।


title: 300 (फ़िल्म)

text: फ़िल्म "300" को बतौर पारंपरिक दोनों तरीकों से संयुक्त राष्ट्र के आईमैक्स थियटरों में मार्च ०९, २००७ और घरेलू विडियो के तौर पर जुलाई ३१, २००७ में डीवीडी, ब्लू-रे डिस्क एवं एचडी डीवीडी के रूप में जारी किया गया। फ़िल्म की मिश्रित प्रतिक्रिया मिलने बाद भी, इसके मूल विजुवल दृश्यों एवं शैली की काफी सराहना की गई, लेकिन विजुवल इफैक्टस के अधिक उपयोग से चरित्रांकन कमजोर होने तथा ईरान के प्राचीन फ़ारसियों को, उनके चरित्र को काफी हद तक जातिवाद से प्रेरित बताने पर काफी आलोचना हुई; हालाँकि फ़िल्म ने बाॅक्स ऑफिस पर अपनी बेहतरीन उपस्थिति दिखाकर, करीब $४५० करोड़ से अधिक का व्यवसाय कर, सदी की सबसे बड़ी बाॅक्स ऑफिस इतिहास के २४वें पायदान पर जीत दर्ज करायी। फ़िल्म की अगली सिक्विल, , जो मिलर की ही अप्रकाशित ग्राफिक उपन्यास ज़ेर्क़िएस पुर्वागम पर आधारित है, इसे मार्च ७, २०१४ में प्रदर्शित किया गया।


title: 300 (फ़िल्म)

text: सन् 479 ईसा पूर्व, थेर्मोपाइलेय के युद्ध के एक साल बाद, डिलिओस, नामक प्राचीन स्पार्टा पैदल सैनिक, लियोनिडैस प्रथम के बचपन से लेकर स्पार्टा रिवाजों के जरिए उनको राजा बनाए जाने तक की कहानी सुनाता है। डिलिओस की कहानी जारी रहती है, जिसके मुताबिक एक फ़ारसी दूत स्पार्टा की दहलीज पर राजा ज़ेर्क़िएस के हुक्म से "जमीन और पानी" की गुज़ारिश करता है, अन्यथा इंकार की सूरत में उसे कोप का भाजन बनने की धमकी देता है; स्पार्टा इस प्रयुत्तर में दूत और उसके सिपाहियों को लात मारकर अंधे कुंए में गिरा डालता है। लियोनिडैस तब एफ़ाॅर्स नामक पंडे-पुजारियों से मिलने जाता है, ताकि वह यह रणनीति समझा सकें कि वह उन फ़ारसियों की विशाल सेना को भी देश सीमाद्वार से पीछे हटा सकते हैं; योजना के मुताबिक वह ऐसी तंग गलियारे की दीवार का निर्माण करेंगे जिससे फ़ारसियों की फौज चट्टानों और समुद्र के रास्ते फंस जाएं। एफ़ाॅर्स तब परामर्श के लिए ऑरैक्ल की भविष्यवाणी सुनते हैं, जो अपना फ़रमान देता है कि कार्निया के वक्त स्पार्टाओं का युद्ध पर जाना सही नहीं होगा। हताशा और गुस्से से भरा लियोनिडैस के लौटते ही, उनके पीछे ज़ेर्क़िएस का दूत आ जाता है, जो एफ़ाॅर्स को उनके प्रछन्न सहयोग के लिए बतौर इनाम देता है।


title: 300 (फ़िल्म)

text: हालाँकि एफ़ाॅर्स की इजाजत के बिना भी अपनी स्पार्टन सिपाहियों को लामबंद करते हुए, लियोनिडैस उनमें चुने हुए तीन सौ बेहतरीन सैनिकों को बहाने से अपना अंगरक्षक बताकर; आर्केडियन्स के रास्ते ले चलता है। थेर्मोपाइलेय पहुँचकर, वे चट्टानों की दीवार खड़ी कर देते हैं और मारे गए टोही फ़ारसियों की लाशें उन्हीं के बीच चूनवा देते हैं, इस हरकत से फ़ारसी दूत बुरी तरह क्रोधित हो उठता है। उन्हीं में से स्टेलियोस, नाम का एक संभ्रांत स्पार्टा सैनिक, उन फ़ारसियों को सीमा से वापिस जाने को कहता है और ज़ेर्क़िएस के नाम पर इसी तरह बांह काट डालने की सजा की चेतावनी देता है। इसी दौरान, लियोनिडैस की मुलाकात एफ़ियाल्टिस, नाम के कुरूप स्पार्टावासी से होती है जिसे शायद उसके अभिभावकों ने स्पार्टा के कानून अनुसार शिशु हत्या से बचाने के लिए वहां से भाग निकले थे। एफ़ियाल्टिस अपने पिता की इसी मुक्ति के लिए वह लियोनिडैस से फौज में बहाल होने की दर्ख़ास्त करता है, लेकिन लियोनिडैस उसे चेताता है कि वह फ़ारसियों के लिए कभी भी बलि का शिकार हो सकता है जिसके चलते पूरी स्पार्टा फौज घिर सकती है। उसपर तरस खाकर, लियोनिडैस उसके शारीरिक अक्षमता को देखते हुए इंकार कर देता है क्योंकि वह अपनी ढाल जरूरत हिसाब से ऊँचा उठा नहीं पाता; जिसके लिए सैन्य व्यूह रचना में जरूरी संभावना होनी चाहिए, एफ़ियाल्टिस यह सुन बेहद खफा हो जाता है।


title: 300 (फ़िल्म)

text: जल्द ही वह जंग शुरू हो जाती है जब स्पार्टन हथियार समर्पण से इंकार कर देते हैं। एकमात्र प्रवेश मार्ग के तंग रास्तों का उन्हें बखूबी लाभ मिलता है, और अपनी बेहतरीन युद्ध कौशल के बलबूते, स्पार्टन अपने वेग से समूचे फ़ारसियों की फौजों की लहर को भी पीछे ढकेल देती। युद्ध के थमने दौरान, ज़ेर्क़िएस खुद लियोनिडैस से मिलकर आत्मसमर्पण करने को कहता है, उसकी मुल्क के प्रति वफादारी को देख बदले में दौलत और ताकत का न्यौता देने को मान जाता है; लियोनिडैस यह पेशकश ठुकराता है और उसी के शूरवीर समझने वाले सिपाहियों को घटिया दर्जे का बताकर ज़ेर्क़िएस को बनावटी कहकर खिल्ली उड़ाता हैं। इस प्रत्युत्तर में, ज़ेर्क़िएस अपनी अग्रिम रक्षकों को लड़ने भेज देता है, जोकि रात के बाद अमर हो जाते हैं। हालाँकि कुछेक स्पार्टाओं के मारे जाने बाद भी, वे बड़े पराक्रमी से उन अमर रक्षकों हरा डालते है (जिसमें से कुछ आर्केडियेन्स भी मदद ली जाती है)। फिर दूसरे दिन, ज़ेर्क़िएस एक नई फौजों की खेप एशिया और अन्य फ़ारसी नगरीय मुल्क से बुलाई जाती है, जिसमें जंगी हाथी को भी शामिल किया जाता है, ताकि सभी स्पार्टाओं को एक वार में कुचला जा सकें, पर सभी तरीके नाकाम रहते हैं। इस बीच, एफ़ियाल्टिस उस खुफिया रास्ते का भेद ज़ेर्क़िएस को बता देता है इस शर्त पर कि उसे भी दौलत, ऐशो-आराम और एक (विशेष) वर्दी दी जाए। आर्केडियेन्स को जल्द ही एफ़ियाल्टिस की इस दगाबाजी का पता चलता है, लेकिन स्पार्टन वहीं रह जाते हैं। लियोनिडैस तब जख्मी लेकिन अनिच्छुक डिलिओस को वापिस स्पार्टा जाने का हुक्म देते है और यहाँ घटित हर वाकये को हर किसी से, "विजय गाथा" की तरह वाकिफ कराने कहते हैं।


title: 300 (फ़िल्म)

text: स्पार्टा में, रानी गोर्गो उन ३०० सिपाहियों की सहायता के लिए स्पार्टन समिति से अतिरिक्त बल भेजने की गुहार लगाती है। लेकिन भ्रष्ट राजनीतिज्ञ थेराॅन, जिसके मुताबिक यह समिति उसके ही "हक" में बोलेगी तथा यहां तक की रानी साहिबा पर लांछन डालता है, कि अपनी मांग मनवाने के लिए वह जिस्मानी संबंध से भी गुरेज नहीं करेगी। मौजूदा सभा में थेराॅन को अपने खिलाफ बेज्जती होते देख, गोर्गो रोष में आपा खोकर उसकी हत्या कर डालती है, जिसके साथ ही उसके लबादे में छिपा ज़ेर्क़िएस की सोने के मुहरेवाली अशर्फियों भरा थैला गिर जाता है। इस बेइमानी के खुलासे पर, सभी सांसदों की सर्वसम्मति से अतिरिक्त बलों को भेजने की अनुमति मिल जाती है। तीसरे दिन, फ़ारसी फौज, एफ़ियाल्टिस का अनुसरण करते हुए, उसके बताए खुफिया रास्तों से गुजरकर, स्पार्टाओं को घेर लेती है। ज़ेर्क़िएस का सेनापति दुबारा उनसे आत्मसमर्पण करने की मांग करते हैं। लियोनिडैस लगभग खुद को घुटने टेकते हुए दर्शाता है, तभी स्टेलियोस उसकी पीठ पर कुदकर छलाँग लगाता है और सेनापति को मार डालता है। कुपित ज़ेर्क़िएस अपने सिपाहियों को हमले के लिए आदेश देता है। लियोनिडैस उठ खड़ा होता है और ज़ेर्क़िएस पर भाला फेंक डालता है; इस मामूली चूक में भी, गुजरता हुआ भाला काटते हूए उसका चेहरा जख्मी कर डालता है, और साबित हो जाता है कि उनका तथाकथित "देवताओं के राजा" भी नश्वर है। लियोनिडैस और उसके बचे खुचे स्पार्टन लड़ाके भी अंतिम शख्स से लड़ते हैं की आखिर में सभी तीरों की भयंकर बौछार से मारे जाते हैं।


title: 300 (फ़िल्म)

text: डिलिओस स्पार्टा लौटता है, जिसके साथ ही सभा में सुनाई व्याख्यान भी खत्म होती है। अपने राजा की कुर्बानी से प्रेरित होकर, युनानी अपनी ४०,००० विशाल बलवान फौज और १०,००० स्पार्टाओ के साथ उन फ़ारसियों से आमने-सामने खड़ी होती है। बाद में उन ३०० लोगों के उपलक्ष्य के उनकी आखिरी बोल के साथ, स्पार्टा फौज का नया कप्तान, डिलिओस, फ़ारसियों से लड़ने प्लैटेया के मैदान उतरता है, और फ़िल्म समाप्त होती है।


title: 300 (फ़िल्म)

text: (गोर्गो की भूमिका फ़िल्म में लंबी उतनी नहीं जितना काॅमिक्स में, उनका सिर्फ शुरुआत में ही उल्लेख है)। [4]


title: छत्तीसगढ़ के पुरातात्विक स्थल

text: भारत में कई प्रकार के प्राचीन मंदिर है लेकिन छत्तीसगढ़ का लक्ष्मण मंदिर जैसा मंदिर नही है यह सिरपुर में स्थित है भारत के प्रसिद्ध पुरातात्विक यात्री और शोधकर्ता छत्तीसगढ़ के ही निवाशी रमेश कुमार वर्मा ने सिरपुर पर कई लेख लिखे है जिसमें उन्होंने सिरपुर को छत्तीसगढ़ का पुरातात्विक राजा के नाम से संबोधित किया है सिरपुर छत्तीसगढ़ राज्य की राजधानी रायपुर से कुछ दूरी पर स्थित महासमुंद जिले में है | लक्ष्मण मंदिर प्रेम की निशानी भी है यह काफी प्राचीन है जितना की ताजमहल भी नही यह मंदिर सोमवंश काल में निर्मित हुवा था और ईशान नामक व्यक्ति ने उस काल में इसकी आधार संरचना रखी थी यदि छत्तीसगढ़ के सिरपुर में मंदिरों और पुरातात्विक स्थलो का भ्रमण नही किया जाता है तो यह छत्तीसगढ़ की यात्रा को अधुरा कर देता है इसलिए छत्तीसगढ़ के सिरपुर का भ्रमण जरुर करना चाहिये | छत्तीसगढ़ में कई पुरातात्विक महत्व के स्थल हैं। इन पुरातात्विक स्थलों की सूची इस प्रकार से है।


title: छत्तीसगढ़ के पुरातात्विक स्थल

text: काँकेर का प्राचीन नाम शीला व तामपत्र लेखों में काकरय, काकैर्य, कंकर व काँकेर अंकित है। कुछ विद्वानों का मत है कि प्राचीन समय में कांकेर कंकर ऋषि, श्रृंगी ऋषी, कांकेर नगर के मध्य में दूधनदी प्रवाहित होती है। इस नगर के दक्षिण में स्थित मढ़ियापहाड़ पुरातात्विक महत्व लिये हुये है। पहाड़ के उपर पत्थरों से निर्मित सिंहद्वार व किला यहां के समृद्ध इतिहास की एक झलिक प्रस्तुत करते हैं।


title: छत्तीसगढ़ के पुरातात्विक स्थल

text: दुर्ग से 10 किलोमीटर दूर भिलाई एक औद्योगिक नगरी है। देश का पहला सार्वजनिक इस्पात कारखाना अपनी उन्नत तकनीकी, कौशल व उपकरणों के कारण विशेष दर्शनीय है। भिलाई में 100 एकड़ में एक अत्यन्त सुन्दर उद्यान व चिड़िया घर मैत्रीबाग पर्यटकों को रोमांचित करता है।


title: छत्तीसगढ़ के पुरातात्विक स्थल

text: बिलासपुर जिले में स्थित पुरातात्विक महत्व का यह ग्राम है। उत्खनन से प्राप्त देउरी मन्दिर, पातालेश्वरी मन्दिर, डिंडेश्वरी मन्दिर यहां पर उल्लेखनीय हैं। देश की प्राचीनतम चतुर्भुज विष्णु प्रतिमा भी यहां देखने को मिलती है।


title: छत्तीसगढ़ के पुरातात्विक स्थल

text: छत्तीसगढ़ के प्रमुख पुरातात्विक स्थल में से एक तालाग्राम बिलासपुर से 30किलोमीटर दूर मनियारी नदी के तट पर अवस्थित है। देवरानी-जेठानी मन्दिर के अलावा यहां विष्णु की एक विलक्षण प्रतिमा प्राप्त हुई है, जिसके प्रत्येक अंग में जलचर, नभचर व थलचर प्राणियों को दर्शाया गया है।


title: छत्तीसगढ़ के पुरातात्विक स्थल

text: बिलासपुर से तकरीबन 40 किलोमीटर दूर खारंग नदी पर बना विशाल बांध है। जिसके बीचो-बीच एक टापू स्थित है। यह एक पिकनिक स्थल है।


title: छत्तीसगढ़ के पुरातात्विक स्थल

text: इसे छत्तीसगढ़ का शिमला कहा जाता है। यह सरगुजा जिले में स्थित एक पठार है। यह प्राकृतिक रूप से अत्यधिक समृद्ध है। तिब्बती शरणार्थियों के एक बड़े समुदाय को यहां सन् 1962 में बसाया गया है।


title: छत्तीसगढ़ के पुरातात्विक स्थल

text: भोरमदेव से आधा किलोमीटर दूर चौराग्राम के पास पत्थरों से निर्मित शिव मन्दिर है। यह 14वीं शताब्दी का जीर्ण-शीर्ण मन्दिर है। इसकी बाह्य दीवारों पर मैथुन मूर्तियां बनी हुई हैं।


title: छत्तीसगढ़ के पुरातात्विक स्थल

text: राजनांदगांव जिले में स्थित है। यहां एशिया का एकमात्र कला व संगीत विश्वविद्यालय स्थित है। जहां संगीत एवं कला की शिक्षा दी जाती है।


title: छत्तीसगढ़ के पुरातात्विक स्थल

text: धमतरी से 12 किलोमीटर दूर गंगरेल बांचध के पास बना बांध है। जिसका निर्माण महानदी पर हुआ है। इसे कांकेर नरेश राजा रुद्रदेव ने बनवाया था। यह कबीर पंथीयों का धार्मिक स्थल है। यहां का कुद्रेश्वर महादेव यज्ञ मन्दिर प्रसिद्ध है।


title: छत्तीसगढ़ के पुरातात्विक स्थल

text: बस्तर जिले में स्थित बैलाडीला की खदानें विश्व प्रसिद्ध हैं। यहां का लोहा जापान को निर्यात किया जाता है।


title: वेलुपिल्लई प्रभाकरण

text: वेलुपिल्लई प्रभाकरण (२६ नवंबर, १९५४-१८ मई, २००९) लिट्टे के नेता था। १९७५ के आसपास लिट्टे के गठन के बाद से वो दुनिया के सबसे ताकतवर गुरिल्ला लड़ाकाओं के प्रमुख के रूप में जाना जाता था। १८ मई २००९ को श्रीलंका की सेना ने उन्हें मारने का दावा किया है।


title: वेलुपिल्लई प्रभाकरण

text: प्रभाकरण का जन्म २६ नवम्बर १९५४ को श्रीलंका के जाफना द्वीप के समुद्रतटीय नगर वेलवेत्तिथुरई में हुआ था। वह अपने माता-पिता की चौथी और सबसे छोटी संतान था। प्रभाकरण पढ़ाई में औसत दर्जे का था। बचपन में उसका स्वभाव शर्मीला और किताबों से चिपके रहने वाले बच्चे के रूप में था। श्रीलंका में पृथक ईलम की मांग को लेकर पिछले तीन दशक तक निर्मम आंदोलन चलाने वाला वेलुपिल्लई प्रभाकरण एक पक्का लड़ाका था, लेकिन उसके विरोधी उसे एक ऐसे महत्वाकांक्षी के रूप में देखते थे जिसने असंतुष्टों को कभी सहन नहीं किया। 'थंबी' (छोटा भाई) के रूप में कुख्यात प्रभाकरण एक सरकारी अधिकारी की चौथी संतान था, जिसने बचपन में ही स्कूल छोड़ दिया था।


title: वेलुपिल्लई प्रभाकरण

text: प्रभाकरण, नेपोलियन व सिंकदर महान से बहुत प्रभावित था और उसने उनकी कई किताबों को पढ़ा था। एक साक्षात्कार में प्रभाकरण ने इसका खुलासा किया था। इनके अलावा प्रभाकरण सुभाष चंद्र बोस और भगत सिंह से भी बहुत प्रभावित था। ये दोनों भारतीय नेता ब्रिटिश शासन के विरुद्ध हिंसक संघर्ष में विश्वास रखते थे।


title: वेलुपिल्लई प्रभाकरण

text: राजनीति, रोजगार और शिक्षा में तमिलों के साथ भेद-भाव से आहत प्रभाकरण ने राजनीतिक बैठकों में भाग लेना शुरू किया और मार्शल आर्ट का प्रशिक्षण प्राप्त किया।। श्री लंका में तमिल हिन्दू ,तमिल मुसलमान और ईसाई जो कि अल्पसंख्यकः है और बौद्ध (सिंहली) बहुसंख्यक रहते हैं। आज तक श्री लंका में तमिल हिन्दुओ को वोट डालने तक का अधिकार नहीं मिला हुआ है। यहाँ तक कि श्री लंका के सविधान में साफ़ तौर पर लिखा है कि तमिल हिन्दू दूसरे दर्जे के नागरिक है। तमिल हिन्दुओ पर अत्याचारो की कोई सीमा नहीं हैं । भयानक रूप से 1983 में सिंहली सरकार की मिलिभगत से सरकार समर्थित सिंहली उग्रपंथियों के साथ मिल कर प्रायोजित रुप से दंगे भडकाये गयें जिसमे़ तमिलो का बेशर्मी से कत्लेआम किया गया होगा, तमिलों की सम्पत्तियों मे आग लगायी गयी,बेहिचक लुटपाट की गई जिसकी पक्की खुफिया खबर भारत-सरकार को अपनी खुफिया एजेंसियों (RAW) द्वारा हुई कि किस प्रकार श्रीलंका सरकार स्वयं ही तमिल जनता के खिलाफ दंगे-फसाद मारकाट मे षडयन्त्रकारी भुमिका निभा रही हैं ! इस हिंसा में उग्रवादी सिंहली संगठन जेवीपी (जनता विमुक्ति पेरुमुना) सरकारी मदद से तमिलो पर अत्याचार करती रही ।


title: वेलुपिल्लई प्रभाकरण

text: इसी अत्याचार के विरोध में वेल्लुपिल्लै प्रभाकरन ने लिट्टे {लिबरसन टाइगर ऑफ़ तमिल ईलम } की स्थापना की । हिन्दू तमिलो के सामने सिर्फ दो ही रास्ते बच गय थे, एक सिंहलीयों के अत्याचारो का शिकार बनकर बुजदिल कि मौत मरो और दुसरा रास्ता स्वाभिमान के खातिर जान की बाजी लगाकर लड़ते हुए आजादी प्राप्त कर अपने आजाद तमिल-ईलम राष्ट्र की स्थापना कर दों । हिन्दू तमिलो ने दूसरा रास्ता चुना और प्रभाकरन का साथ देते हुए श्री लंका की सिंहली सरकार और सिंहली सेना के साथ युद्ध छेड़ दिया। शुरुवाती दशको में लिट्टे को जबरदस्त कामयाबी मिली और आंशिक रूप से श्री लंका ने हार तक मान ली थी।


title: वेलुपिल्लई प्रभाकरण

text: हिंसा के रास्ते चल पडे प्रभाकरन को भारत के तमिलनाडु राज्य से भारी-भरकम सहायता मिली । जहां भारत सरकार और श्रीलंका सरकार के बीच हुए समझौते को श्रीलंकाई तमिलों के एक तत्कालीन शक्तिशाली उग्रवादी संगठन ईपीआरएलएफ (पदमनाभन) ने मंजुर कर तमिल बहुल वडक्कु माहक्कानम राज्य में वरदराजन पेरुमाल को मुख्यमंत्री मनोनीत कर दिया वही प्रभाकरन का लिट्टे इस समझौते के खिलाफ अड गया और भारत-श्रीलंका समझोते को नकारते हुए तमाम अन्य श्रीलंकाई तमिल संगठनों की तरह ई पी आर एल एफ के मुखिया पदमनाभन को तमिलनाडु के तत्कालिन मद्रास (चैन्नै) में हमला करवा कर मार डाला । इस हमले मे दो महिलाओं सहित छः-सात ई पी आर एल एफ पदाधिकारियों को गोलियो से भून डाला गया ! उस समय ई पी आर एल एफ लिट्टे से भी बडा संगठन था जो कि समझौते मे शामिल हो गया था क्योकि पहले तीन-चार तमिल संगठनो को भारत सरकार (इदिरा गांधी) ने ही तमाम सुविधाये दी थी यहां तक कि उनके लडाको को भारत मे कई स्थानों पर केम्प लगाकर ट्रेनिंग की छुट दी गई ! तब १९९१ मार्च मे लिट्टे के आत्मघाती हमलों से परेशान भारतीय सेना जब वतन-वापसी कर रही थी तब वडक्कु माक्कानम राज्य के नये-नये बने मुख्यमंत्री वरदराजन पेरुमाल भी अपने सुप्रीमों पदमनाभन की प्रभाकरन लिट्टे के हाथों हत्या से खौफ खा कर शांति-सेना के साथ ही अपने परिवार सहित भाग कर भारत आ गये और उनमे प्रभाकरन का इतना भय रहा कि वे परिवार सहित भारत के राजस्थान राज्य में अपने वतन से चार हजार किलोमिटर दूर बीस सालों तक एक तरह से निर्वासित और खुफिया जीवन जीते रहे जब तक कि २००९ मे प्रभाकरन और लिट्टे के खात्मे की खबर नही आई ! २००९ मे बीस साल बाद वे स्वदेश लौटे , ऐसा था प्रभाकरन के डर का आभा मण्डल ! प्रभाकरन और लिट्टे को भले दुनिया सिर्फ श्रीलंकाई तमिलों का संगठन मानती हो मगर इस संगठन के गठन की भुमिका से लेकर संगठन के एक-एक नियम-कानून संरचना समेत तमाम कार्यवाहियों तक की नींव भारत के तमिलनाडु से संचालित होती रही । क्योकि पहले लिट्टे की श्रीलंका मे कोई खास पहचान नही थी और उससे पहले ही बेहत्तर राजनैतिक समझ और मजबूत इच्छाशक्ति के साथ आम तमिलों मे जबरदस्त समर्थन वाले ४-५ संगठन थे जो तमिलो के सक की लडाई बखुबी लड भी रहे थे ! लिट्टे और प्रभाकरन को शुरुआती खादपानी तमिलनाडु मे मिला जहां प्रभाकरन पहले से रह कर श्रीलंका मे अपनी गतिविधिया चला रहा था । तात्कालिक हालात ऐसे थे कि इंदिरा गांधी के नेतृत्ववाली भारत की केन्द्र सरकार से एमजीआर से अच्छे संबंध थे और राज्य मे एमजीआर की सरकार थी । प्रभाकरन का संगठन तब वर्सस्व मे पीछे था और लिट्टे के पास हथियारो तक का टोटा था !तभी लिट्टे के संस्थापक सदस्यों में से एक दिलिपन द्वारा भारतीय शांति सेना के खिलाफ एक सफल अहिंसक आजीवन धरना दिया जिसे जनता मे इतना समर्थन मिला कि लिट्टे बच्चे-बच्चे की जुबान पर स्थापित हो गया । तब से प्रभाकरन को द्रमुक के साथ-साथ एमजीआर द्वारा भी भरपुर तन-मन-धन पुरा सहयोग मिला और एमजीआर के सरकारी सहयोग के कारण ही प्रभाकरन ने इसका उपयोग करते हुए अंतराष्ट्रीय स्तर पर हथियार समेत अन्य सप्लाई संपर्क स्थापित कर लिये और फिर प्रभाकरन ने श्रीलंका के सभी अन्य तमिल उग्रवादी संगठनो को खत्म कर अपना प्रभुत्व स्थापित कर लिया। उसके बाद प्रभाकरन ने पीछे मुडकर नही देखा और अपने संघर्ष को नयी-नयी ऊंचाइयों तक ले जाते हुए आखिर २००९ मे श्रीलंकाई सेना के हाथो मारा गया ! मगर तमिल प्रजा को न तो अपना स्वयं का तमिल‌ईलम देश ही दिलवा सका न राजीव गांधी श्रीलंका सरकार समझौते के अधिकार ही दिलवा सका और श्रीलंका के हिंदु तमिल लोग आज भी उसी अवस्था मे पुनः पहुच गये हैं जहां से उन्होंने आंदोलनो का रास्ता अख्तियार किया था ! यानी 40 साल तक का तमिल हिंदुओं का संघर्ष पुनः मिट्टी मे मिल गया और आज वे सचमुच ही बहुत-बहुत दुखी और तमाम मानवाधिकारों से वंचित हो कर दोयम दर्जे के ही नागरिक हैं और सिंहली सरकार पर निर्भर हैं ।


title: वेलुपिल्लई प्रभाकरण

text: श्रीलंका के पूर्वोत्तर क्षेत्र में एक छोटे से कस्बे में थंबी का उदय हुआ और तमिलों के लिए अलग 'गृहभूमि' की मांग को पूरा करने के लिए उसने १९७२ में कुछ युवकों के एक समूह के साथ 'तमिल न्यू टाइगर' की शुरुआत की। उसने इस समूह का नेतृत्व किया। १९७५ में इस समूह का नाम बदल कर लिबरेशन टाइगर्स ऑफ तमिल ईलम [लिट्टे] रख दिया गया। यह गुट बदनाम वेल्लिकाडे कारागार नरसंहार के बाद और आक्रामक हो गया। इस नरसंहार में अलगाववादी नेता कुट्टमनि और जगन को सेना ने मार दिया था।


title: वेलुपिल्लई प्रभाकरण

text: प्रभाकरण के नेतृत्व में विश्व पहले आत्मघाती दस्ते से परिचित हुआ, जिसका शिकार भारत के पूर्व प्रधानमंत्री राजीव गांधी भी हुए।


title: वेलुपिल्लई प्रभाकरण

text: प्रभाकरण की पहचान एक निर्भीक छापामार लड़ाके के रूप में थी। हमेशा असलहों व वर्दी से लैस रहने वाला प्रभाकरण शीघ्र ही तमिल विद्रोहियों का प्रेरणास्रोत बन कर उभरा।


title: वेलुपिल्लई प्रभाकरण

text: समर्थकों के लिए स्वतंत्रता सेनानी तथा अन्य लोगों के लिए दुर्दात लड़ाके के रूप में कुख्यात प्रभाकरण आतंकवाद, हत्या और संगठित अपराध के लिए १९९० से इंटरपोल और अन्य संगठनों को वांछित था।